“Nemoguće je BiH učiniti unitarnom državom, kao što je nemoguće i otcijepljenje bilo kojeg njenog dijela i s tim se trebamo pomiriti”, kazao je Prodanović.\n“Jedna od karakteristika svih u BiH je inat, nerazumno, afektivno ponašanje koje nije saveznik racionalnih odluka i smatram da je davno sazrelo vrijeme da se razgovara”, kaže delegat SNSD-a u Domu naroda BiH Lazar Prodanović.\nOn je, gostujući u programu BHT, kazao da jedne političke grupacije očekuju funkcionisanje BiH kao unitarne države, dok druga strana traži visok stepen autonomije, uključujući čak i više od toga.\n„BiH je mala država koja svoju budućnost u smislu stabilnosti, demokratskih procesa, vladavine prava i svih civilizacijskih vrijednosti može samo da gradi kompromis rješenjima koja bi bila prihvatljivi za sve. Trenutno u BiH imate nezadovoljne Bošnjake, Srbe i Hrvate kao konstitutivne narode, ali takođe svaki građanin osjeća na svojim leđima posljedice neadekvatnog djelovanja struktura koje ih predstavljaju“, kazao je Prodanovič.\nNEWER POSTZora Vidović tvrdi: Srpska drži inflaciju pod kontrolom\nOLDER POSTLukač: Biće još hapšenja! (VIDEO)


Krenuli na svadbu sa kokainom? Akcija Zrenjaninske policije\nFoto: Printscreen Viber Patrole ZR Srednji Banat\nPrema nezvaničnim saznanjima, u jednom od vozila policija je otkrila i zaplenila manju količinu supstance (2 do 8 grama), za koju se pretpostavlja da je kokain.\nViše policijskih automobila blokiralo je saobraćaj i bez obzira na opiranje nekih lica u koloni zaustavljenih vozila, izvršen je detaljan pretres, nezvanično saznaju "Novosti".\nPolicija se povodom ovog slučaja, za sada zvanično nije oglasila.\nBONUS VIDEO - Sudar autobusa i automobila na ulazu u naselje Stepa Stepanović\nZrenjanin Zrenjanin vesti droga hapšenje


Teatarska moda kao imperativ - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Mladi Teatarska moda kao imperativ\nTeatarska moda kao imperativ\nU nedelji ruske mode u Bečeju koja je za nama, mladi dizajneri pozorišne mode iz te zemlje, izložili su svoje kolekcije od kojih je žiri nagradio najbolje, razgovarali smo sa jednim od kreativaca. Tema naše priče bila je sličnost i razlika između dveju kultura. Među njima, jedini dečak iz te daleke zemlje koji je povodom međunarodnog festivala pozorišne mode boravio u varoši kraj Tise, dvanaestogodišnji Danil, u šali nam je rekao da se bavi modom jer nije imao drugog izbora, budući da mu majka radi kao rukovodilac u jednom od tamošnjih modnih teatara.\nNa pitanje kakvi su njegovi utisci u Srbiji istakao je da se prvo primeti razlika u jeziku i arhitekturi. Interesantna mu je činjenica da su crkve u Srbiji u centru gradova, jer su kod njih izvan naseljenih mesta, te se do njih dolazi peške, posebnim stazama. Organizatori ove posete delegacije od oko 70 dece iz Rusije pobrinuli su se da ona imaju zanimljiv sadržaj, vodili na bazen, žurku, što ih je, kako kaže, posebno obradovalo, jer su prvi put imali priliku da uđu u diskoteku. Međutim, u svemu tome, kako je Danil kazao, nedostajali su im njihovi vršnjaci, koji zbog obaveza u školi nisu prisustvovali. Naime, prema rečima ovog manekena, ali i kreatora, budući da je i sam učestvovao i prezentovao kolekcije teatarske mode, njihovo se školstvo ipak razlikuje od ovdašnjeg. Oni se raspuštaju u maju, a tu je i razlika u dužini trajanja osnovnog obrazovanja, i to od devet ili 11 godina, po izboru. Nakon završenih devet razreda stiču pravo da upišu neku od viših škola, a posle 11 razreda da se upišu na neki od fakulteta. Kako navodi, srpska hrana mu se dopada, te primeću da se kod nas više jede meso, dok su njihove navike u ishrani takve da se više baziraju na kašastim jelima.\nPo završetku manifestacije u Bečeju, gostima iz Rusije na repertoaru je bila i ekskurzija prilikom koje su se bolje upoznali sa znamenitostima Srbije.\nTatjana Pejin, polaznica obuke „Pokreni mehanizam“


Narodni poslanici SDPS-a najredovniji na skupštinskim sednicama – SDP Srbije\nNarodni poslanici SDPS-a najredovniji na skupštinskim sednicama\n10 avg |\nPrema istraživanju portala Otvoreni parlament, narodni poslanici Socijaldemokratske partije Srbije najviše su bili prisutni na sednicama Narodne skupštine u periodu između oktobra i decembra 2020. godine.\n“Od 24 radna dana, poslanici SDPS-a su u proseku bili prisutni 22 dana i u proseku na dnevnom nivou bi u klupama sedeli oko sedam i po sati,” navodi se u istraživanju.\nKao i krajem 2020. godine, poslanička grupa SDPS najviše je prisustvovala sednicama Narodne skupštine i u periodu od marta do maja 2021. godine kada je održano 38 sednica. Oni su u poslaničkim klupama sedeli 250 sati tokom 35 dana, odnosno na dnevnom nivou su sedam sati bili na sednicama.\nOvo istraživanje još jednom je pokazalo da narodni poslanici SDPS-a, svoj posao predstavljanja građana Srbije shvataju ozbiljno i da predano rade i zastupaju ideje ravnopravnosti, solidarnosti i građanske države.


Fatih Hasanović spremao incidente u Banjaluci\n- Postojale su informacije da je nameravao da u Banjaluci 9. januara izazove određene incidente i provokacije i zbog toga se nije smelo dozvoliti da dođe. Radi se o osobi sklonoj da izazove incidente i naruši bezbednosnu situaciju, kaže izvor iz bezbednosnih agencija.\n"Srpskainfo" podseća da je Hasanović bio pravosnažno osuđen zbog terorizma, odnosno zbog toga što je išao da ratuje u Siriju, a osim toga bezbednosne agencije imaju informacije da je i dalje veoma aktivan pripadnik vehabijskog pokreta.\nIzvor navodi da je Hasanović bio uhapšen i 2015. godine nakon terorističkog napada na Policijsku stanicu u Zvorniku zbog sumnje da je pomagao Nerdinu Ibriću, koji je tom prilikom ubio jednog policajca, a dvojicu ranio.\nSagovornik "Srpskeinfo" ističe da su postojali veoma ozbiljni dokazi i indicije da su njih dvojica sarađivali i da je Hasanović radikalizovao i nagovorio Ibrića da napadne policijsku stanicu.\nIzvor dodaje da je Ibrić u tom napadu ubijen i da je bilo teško dokazati njegovu povezanost sa Hasanovićem, kojem je nakon hapšenja određen pritvor u kojem je ostao 30 dana, a potom je pušten na slobodu.\n- Iako je tada oslobođen, bezbednosne agencije su nastavile pratiti njegovo delovanje kako bi sprečile da se ponovo ne desi situacija slična kao u Zvorniku, navodi izvor.\nDobojska policija je 9. januara zaustavila "mercedes" koji je vozio Muradif Muratović, a u kojem su bili Hasanović, Asim Fazlić iz Kalesije, te Šeherzada Ibrahimović iz Tuzle. Oni su kontrolisani jer je reč o bezbednosno interesantnim osobama.\nHasanović i Fazlić evidentirani su u službenim evidencijama MUP Srpske zbog terorizma i ekstremizma.\nDaljom istragom, na jednoj benzinskoj pumpi u Doboju kontrolom automobila "bmv", koji je vozio Eldar Bureković, a u kojem je bio i Ensar Hodžić, policija je pronašla 30 ratnih zastava. NJih dvojica su, takođe, osobe interesantne za službu i poslove bezbednosti.\n"Srpskainfo" saznaje da je pod budnim okom policije bila i grupa radikalnih Bošnjaka koja je 9. januara došla u Banjaluku i koja je slike i snimke ispred džamije Ferhadija objavljivala na "Fejsbuk" stranici političkog pokreta "Vjera narod država".\nSRPSKA SLAVI DAN REPUBLIKE: Svečani defile u Banjaluci\nPOSLUŠAJTE: Beogradski sindikat objavio pesmu "Jedina Srpska" povodom proslave 30 godina od osnivanja RS\n08. 01. 2022. u 19:32\nIZ SARAJEVA SAMO UVREDE: Nijedna komšijska ni ljudska reč za Dan Republike Srpske dok se iz čaršije čuju ratni bubnjevi\n10. 01. 2022. u 14:42\nALARMANTAN POZIV IZ SARAJEVA! Muslimanske "Zelene beretke" ponovo kreću sa regrutacijom?\n10. 01. 2022. u 10:04\nBanjaluka BiH dan republike srpske Fatih Hasanović


Tribina Inkluzivno obrazovanje očima roditelja i vršnjaka, Kragujevac - Mreža podrške inkluzivnom obrazovanju\nTribina Inkluzivno obrazovanje očima roditelja i vršnjaka, Kragujevac\nTribina “Inkluzivno obrazovanje očima roditelja i vršnjaka“ realizovana je u Kragujevcu 09.12.2014. u OŠ „Milutin i Draginja Todorović“ od 12.00 do 14.00 sati.\nTribina je imala za cilj da se zainteresovani upoznaju sa inkluzivnim obrazovanjem od strane indirektnih korisnika – roditelja dece kojoj se pruža dodatna podrška, kako bi bolje razumeli proces obrazovne i socijalne inkluzije i sagledali dobiti od ovog procesa za pojedinca i društvo.\nTribini su prisustvovali predstavnici različtih struktura: roditelji dece/učenika, vaspitači, nastavnici, stručni saradnici, direktori, predstavnici lokalnih institucija/organizacija. Učesnike su pozdravili direktor škole „Milutin i Draginja Todorović“ – Dragan Pavlović i načelnik Školske uprave – Radojko Damjanović.\nO aktivnostima i rezultatima Mreže podrške inkluzivnom obrazovanju učesnike je upoznala Dušanka Ćirović, regionalna koordinatorka MIO.\nO primeru dobre prakse u pružanju dodatne obrazovne podrške govorila je majka devojčice Milice Milivojević, učenice četvrtog razreda OŠ „Stanislav Sremčević“ u Kragujevcu, Aleksandra Milivojević.\nPosle prezentacije rada sa devojčicom koja ima teškoća iz autističnog spektra, učesnici okruglog stola učestvovali su u diskusiji koja je bila veoma korisna i konstruktivna. Najaktivniji učesnici diskusije bili su roditelji dece koja imaju teškoća u razvoju, a trenutno su u predškolskoj ustanovi i biće učenici redovnih škola. Roditelji su upoznati sa različitim situacijama sa kojima mogu da se susretnu i korisnim savetima i sugestijama za konstruktivnu saradnju sa školom i načinima podrške koju mogu da pruže svojoj deci.\nU diskusiju su se aktivno uključili i predstavnici Školske uprave, škola i predškolske ustanove, tako da su svi izrazili zadovoljstvo što su imali priliku da na ovakav način razmene iskustva i mišljenja i međusobno se povežu i pruže podršku jedni drugima u daljem radu.\nOkrugli sto je realizovan u okviru projekta „Unapređivanje obrazovanja u Srbiji kroz razvoj Mreže podrške IO, u saradnji sa UNICEF-om, a medijski ga je pripratila lokalna TV K9.


Poklanjaju placeve da spasu selo od odumiranja | Novosadski informativni portal 021\nPoklanjaju placeve da spasu selo od odumiranja\nU Gornjim Goračićima kod Prijepolja meštani pokušavaju da spasu selo od nestanka tako što nude besplatne placeve.\nRistan Savković koji ima dve godine jedino je dete u Gornjim Goračićima kod Prijepolja gde je ne tako davno u klupama seoske škole bilo 120 đaka, pa njegove komšije nude besplatne placeve vikendašima kako se ne bi ugasilo selo.\nRistan, negova majka Jelena (32) i otac Vujica (37) najmlađa su porodica u selu Gornji Goračići u vrletima Jadovnika gde je surova klima. Ovde se zimus dimi iz odžaka svega sedam kuća raštrkanih po planini, a osim Savkovića i njihovog neoženjenog komšije Slobodana Petrića (27) u selu nema drugih stanovnika mlađih od 60 godina.\n"Pre oko pola veka ovde je bilo skoro 60 kuća, a u svakoj po petoro i više čeljadi, a danas danima niko da prođe seoskim drumom da mu nazoveš "dobar dan". U Savkovićima, Rakonjcima i Ostojićima je svega po jedna, a u Petrićima i Dumićima su po dve kuće u kojima se živi tokom cele godine. Najteže je kada zaveju snegovi a ovde na 1.300 metara nadmorske visine zima traje i po sedam - osam meseci", jada se Vujica Savković za "Alo".\nŽivot u planini naučio je gorštake solidarnosti, pa su uvek tu kada je komšiji potrebna pomoć. "Jesu u selu uglavnom starci ali kada mi je zimus sneg srušio krov na novoj štali svi su došli da pomognu. I tu nema ništa neobično. Tu smo da se nađemo jedni drugima u nevolji jer dok ti rodbina stigne iz grada obično je već kasno", kaže Vujica Savković.\nKada stasa za đačku torbu mali Ristan moraće da pešači šest kilometara do najbliže škole u Aljinovićima, ukoliko se i ona u međuvremenu ne zatvori jer u okolnim selima skoro da nema dece. Meštani Gornjih Goračića kažu da ovde izlokani seoski putevi vode samo u jednom pravcu.\n"Najmanje nas ima na rodnom ognjištu. Mogao sam i ja poput mojih komšija i rođaka da odem u Kragujevac, Čačak, Prijepolje, Novu Varoš ili u Rusiju gde mi već 10 godina radi brat, ali sam rešio da ostanem u selu i budem svoj gazda. Jeste teško i puno se radi, ali se ne kajem. Bavim se stočarstvom kao i drugi u selu, a ovde su idelani uslovi za to. Mnogo je pašnjaka i livada koje niko ne obrađuje i koji zarastaju u korov", kaže Savković.\nU pokušaju da ožive selo meštani su poslednjih godina besplatno podelili tridesetak placeva za vikendice. Zato su im sada leti prve komšije iz Beograda, Vršca, Novog Sada...\nCeo tekst o ovom selu možete pročitati OVDE.\n28.11.2016\t• 16:47\nZamiranje sela je poprimilo tolike razmere da je veliko pitanje koliko mogu pomoći i mnogo izdašnije mere na očuvanju ruralnih područja...


MKG: Do maja Kosovo treba da bude nezavisno pod nadzorom EU i NATO\nUkoliko EU i njene članice sada ne prihvate primarnu odgovornost za uspostavu nadzirane nezavisnosti na Kosovu najkansnije do maja naredne godine, Evropa rizikuje novi krvavi i destabilizujući konflikt u svom dvorištu, upozoreno je u najnovijem izveštaju Međunarodne krizne grupe (MKG) pod nazivom Izlazak iz kosovskog ćorskokaka: Odgovornost Evrope.\nU izveštaju se analizira uloga EU u tranziciji Kosova iz postojećeg stanja međunarodnog protektorata. Uz naglasak da je najbolji put do nadzirane nazavisnosti za Kosovo, onaj koji vodi preko Saveta bezbednosti UN, blokiran ruskim pretnjama vetom, MKG zaključuje da i predstojeća runda pregovora Beograda i Prištine neće odvesti nigde i da – u slučaju novog nasilja na Balkanu – EU može da izgubi najviše.\n“EU ima tempiranu bombu u svom dvorištu”, objašnjava direktor projekta za Kosovo u MKG, Aleks Anderson. “Što pre EU ili značajna većina njenih članica objavi da je spremna priznati nezavisnost Kosova, bolje su šanse da se predupredi katastrofa”, smatra Anderson.\nMKG smatra da bi EU i SAD trebalo da ostanu dosledne podršci Ahtisarijevom planu. Nakon 10. decembra, kada ističe rok za izveštaj Kontakt grupe o novim pregovorima, koji najverovatnije neće dati rezultata, EU, SAD i NATO bi trebalo da budu spremni da počnu koordinisanu akciju sa vladom Kosova da se implementira suština Ahtisarijevog plana, uključujući i predviđenu 120-dnevnu tranziciju.\nTaj period bi, smatraju u MKG, trebalo da bude iskorišćeni da u njemu što veći broj svetskih vlada prizna uslovnu nezavisnost Kosovu; da se usvoji i počne primenjivati državotvorna legislativa i ustanove institucije u skladu sa Ahtisarijevim planom; da Kosovo pozove EU i NATO da preuzmu nove odgovornosti i da te organizacije to učine, kao i da se UNMIK povuče postepeno. Najkasnije do maja 2008. Kosovo bi trebalo da bude nezavisno pod nadzorom EU i NATO.\nMeđunarodna krizna grupa veruje da ne moraju sve članice EU priznati Kosovo do aprila naredne godine, ali da bi nemogućnost EU da dođe do jedinstvene pozicije u podršci uslovnoj nezavisnosti Kosova mogla veoma diskreditovati zajedničku spoljnu i bezbednosnu politiku Unije i evropsku strategiju bezbednosti, uz uznemirujuće poslednice po Evropu.\n“Evropa je tragično pogrešila u bivšoj Jugoslaviji 1990-ih. Sada ima novu šansu da pokaže kako može da bude efikasan igrač na Balkanu”, kaže Sabine Frejzer, direktor programa za Evropu u MKG. “Ako se Evropa opet pokaže nesposobnom, to bi gotovo izvesno vodilo krvoproliću i novom haosu u regionu, uz istovremene reperskusije po zapadnu i centralnu Evropu, u vidu talasa izbgelica i snažnijih mreža organizovanog kriminala”.\nU Beogradu još nema političkih reagovanja na izveštaj MKG\nČlan Foruma za međunarodne odnose i nekadašnji diplomata Dušan Lazić smatra normalnim da Evropska unija dobije značajniju ulogu u rešavanju statusa Kosova s obzirom da je to po prirodi evropski problem :\n“Pitanje je da li je Evropska unija u ovom momentu spremna da preuzme takvu odgovornost i da li ima detaljno rarađene planove a što je još važnije organizacione snage da taj da na uapešan način reši taj problem”, kaže Lazić.\nKad je u pitanju ocena stanja na Kosovu, Lazić kaže da je u ocenama Međunarodne krizne grupe sadržano upozorenje jer je očigledno da su očekivanja kosovoskih Albanaca velika i da dugo traju što stvara atmosferu za moguće nerede.\nA koordinator Foruma za etničke odnose Dušan Janjić kao jedinu novinu u izveštaju Međunarodne krizne grupe vidi zahtev da Evropska unija sada uradi ono što se do skoro tražilo od Sjedinjenih Američkih Država. Evropska unija sada treba da nađe zajedničkio jezik sa Rusijom, kaže Janjić i dodaje da bi nervoze i nasilja moglo vrlo brzo biti na Kosovu :\n“Smatram da je po svojoj prirodi kosovska kriza-kriza statusa kvo i ona će se u narednim decenijama tako i formirati, kaže Janjić i dodaje da najverovatnije da će to što će se formirati u pregovaračkom procesu doneće Kosovu korak bliže nezavisnost ali se ni time kriza neće razrešiti. Za razliku od krizne grupe ne verujem da će se kosovska kriza može razrešiti bilo kojom čarobnom formulom”, kaže Janjić.


Poèela nova faza radova: Šta sve èeka aerodrom Nikola Tesla? FOTO - B92\nKompanija Belgrade airport zapoèela je novu fazu radova na modernizaciji najvećeg aerodroma u Srbiji u cilju daljeg poboljšanja korisnièkog iskustva i komfora.\nIzvor: B92.net ponedeljak, 11.10.2021. | 12:46 -> 21:26\nOva kompanija koncesionar je beogradskog aerodroma Nikola Tesla i èlan kompanije VINCI Airports.\nObimni radovi u Terminalu 2 izvode se u fazama, prvo u zoni dolazaka, u prizemlju i na prvom spratu u prostoru ispred pasoške kontrole. Modernizacija i proširenje zgrade terminala ukljuèuje potpunu rekonstrukciju enterijera, povećan broj šaltera za prijavu na let i više od 1.200 metara kvadratnih prostora za nove restorane, barove i prodavnice. Na prvom spratu će biti formirana centralizovana bezbednosna kontrola, pa æe se pregled putnika obavljati na jednom mestu, radi efikasnijeg i bržeg protoka, umesto dosadašnje prakse bezbednosnog pregleda ispred svake od èekaonica.\nU toku su i radovi na renoviranju putnièkih èekaonica na A i C strani, kao i na novom, dodatnom krovnom koridoru, koji će omogućiti razdvajanje dolazeæih i odlazeæih putnika u celoj zgradi terminala, navodi se u saopštenju kompanije.\nIstovremeno, u toku su pripremni radovi na modernizaciji pristupnih puteva, izgradnji novih parkirališta, nadogradnji i reorganizaciji saobraćajnih traka i potpunoj rekonfiguraciji pristupnog platoa ispred putnièkog terminala. Ovaj projekat će omogućiti brži pristup, efikasniji protok saobraćaja, a biæe povećan i kapacitet za kratkoroèno i dugoroèno parkiranje vozila.\nTokom rekonstrukcije parkinga ispred zgrade terminala, deo postojećeg drveća æe biti uklonjen ili preseljen na druge lokacije na aerodromu. Èitav projekat podrazumeva formiranje velikih, dodatnih zelenih površina i parkova u okviru aerodromskog kompleksa u narednom periodu, što će doprineti tome da beogradski aerodrom ostane jedan od najzelenijih aerodroma u regionu.\n"Radovi ne utièu na bezbednost i redovnost avio-saobraćaja. Sve promene u tokovima putnika vidno su obeležene, a kompanija Belgrade airport zahvaljuje svim putnicima i posetiocima na razumevanju i strpljenju tokom izvoðenja radova. Kompanija će redovno obaveštavati javnost o svim promenama i statusu radova. Aerodromski timovi u potpunosti su posvećeni pružanju najboljeg korisnièkog iskustva tokom ovog perioda transformacije", istièu u saopštenju.\nVrednost ovogodišnje investicije VINCI Airports u infrastrukturne radove iznosi više od 80 miliona evra i oni, izmeðu ostalog, podrazumevanju dalju rekonstrukciju i proširenje terminala, izgradnju nove, umetnute piste, modernizaciju pristupnih puteva i parkirališta, proširenje parking mesta za avione i izgradnju ekoloških postrojenja, postrojenja za preèišćavanje èvrstog otpada i otpadnih voda, novu toplanu i solarnu farmu. Cilj projekta je, kako navode, da beogradski aerodrom postane merilo efikasnosti, inovativnosti i održivog razvoja, u skladu sa najboljom praksom matiène kompanije VINCI Airports koja upravlja 45 aerodroma širom sveta.


Beogradski centar za ljudska prava - Belgrade Centre for Human Rights » Jačanje uloge ombudsmana u Republici Srbiji\n20. novembar 2012. by Tamara Protic\nDonator: USAID – JRGA (reforme u sudstvu i odgovornost vlade)\nTrajanja projekta: mart – decembar 2012. godine\nImplementatori: Komitet pravnika za ljudska prava i Beogradski centar za ljudska prava uz podršku USAID – JRGA (reforme u sudstvu i odgovorna vlast) u periodu mart – decembar 2012. godine\nsprovode projekat koji ima za cilj da utvrdi krajnji domet preporuka koje upućuje Zaštitnik građana Republike Srbije i time ispita uticaj njegovog autoriteta u odnosu na postupanje organa javne vlasti i zaštitu osnovnih ljudskih prava.\nZaštitnik građana je jedna od nezavisnih institucija (ili nezavisnih regulatornih tela, kako se još nazivaju) u državnom sistemu Republike Srbije. Ova tela predstavljaju „četvrtu granu vlasti“, odnosno kontrolni mehanizam koji svojim zakonskim ovlašćenjima i snagom autoriteta vrše „spoljnu“ kontrolu rada organa javne vlasti, od najviših državnih organa do javnih preduzeća i institucija. Ombudsman je usvojeni internacionalni naziv za tip institucije, koja je nadležna za zaštitu celog korpusa osnovnih ljudskih prava i kontrolu zakonitosti i legitimnosti postupanja državne uprave kao onih koji ova prava povređuju.\nKomitet pravnika za ljudska prava – Yucom u saradnji sa Beogradskim centrom za ljudska prava u 2012. godini razvija održiv i stabilan mehanizam za monitoring (praćenje ili nadgledanje) sprovođenja preporuka koje upućuje Zaštitnik građana u postupku kontrole zakonitosti i legitimnosti rada organa sa javnim ovlašćenjima kada utvrdi povredu nekog od osnovnih prava i sloboda građanki i građana.\nPodrška mehanizmu zaštite individualnih prava pred institucijom Zaštitnika građana neophodna je s obzirom da preporuke Zaštitnika građana nisu pravno obavezujuće (kao npr. sudske odluke) i zato što se ove preporuke ne ispunjavaju na adekvatan način, iako često organi javne vlasti koji su učinili povredu prava dostavljaju odgovore Zaštitniku građana da su postupili po njegovoj preporuci.\nPartnerske organizacije će zato pokušati da na odabranom broju preporuka utvrde njihov stvarni domet i snagu uvidom u faktičko stanje, a na osnovu prethodno razvijene metodologije monitoringa.\nOvakva metodologija bi mogla biti korisna i drugim istraživačima, braniteljima ljudskih prava, organizacijama civilnog društva i samoj instituciji Zaštitnika građana, za kasnija istraživanja i praćenja, sve u cilju bolje zaštite ljudskih prava u ovom društvu.\nTok sprovođenja aktivnosti monitoringa odabranih preporuka građani će moći da prate na internet sajtovima partnerskih organizacija kroz bazu podataka.\nNekoliko panel diskusija će biti održano sa predstavnicima civilnog društva i drugim relevantnim subjektima o temama uticaja autoriteta Zaštitnika građana i njegovih preporuka, te o konkretnim aktivnostima monitoringa kako bi svi relevantni faktori bili upoznati sa „misijom“ i dali svoj doprinos.\nRezultati istraživanja/monitoringa biće objavljeni u završnom izveštaju koji će biti predstavljen na konferenciji za štampu krajem 2012. godine i široko distribuiran.


Mostarska plivačica Lana Pudar oborila četiri državna rekorda - Stolac.co\nMostarska plivačica Lana Pudar oborila četiri državna rekorda\nPlivačica mostarskog kluba Orka Lana Pudar oborila je četiri državna rekorda u disciplinama 50m leđno, 50m delfin, 100m delfin i 200m delfin, na plivačkom mitingu „Head cup Mladi za mlade“, koji je proteklog vikenda održan na Olimpijskom bazenu „Otoka“ u Sarajevu.\nMiting je ove godine okupio 311 natjecatelja iz 25 plivačkih klubova iz BiH, Srbije, Hrvatske, Slovenije, Crne Gore i Turske. Natjecanja su održana u pet disciplina za mušku i žensku katagoriju, priopćeno je iz udruženja "Mladi za mlade Sarajevo".\nDrugi dan natjecanja u finalnom dijelu programa održana je Grand prix trka za mušku i žensku kategoriju u disciplini 50m kraul, u kojoj su najbolji bili Mitja Horvat i Anemari Košak iz PK Neptun Celje.\nPlivački miting „Head cup Mladi za mlade“ završen je dodjelom novčanih nagrada najboljim natjecanjima.\nMiting su organizirali udruženje "Mladi za mlade Sarajevo" i Plivački klub Sport time, u suorganizaciji s Olimpijskim bazenom Sarajevo.


Uprava za indirektno oporezivanje BiH počela je javnu kampanju "Stop švercu" s ciljem da građani BiH koji imaju bilo kakvu informaciju o utaji indirektnih poreza i nezakonitom prometovanju robe, posebno duvanskih prerađevina, to dojave budući da je porasla vrijednost "crnog tržišta".\n"Samo u šest mjeseci 2020. godine ovlašteni službenici UIO u aktivnostima sprovedenim na cijeloj teritoriji BiH oduzeli su duvan i cigarete u vrijednosti većoj od 1,5 miliona KM, što je više nego u cijeloj 2019. godini", saopštili su iz UIO.\nUprava je naglasila da kupovina i konzumiranje cigareta koje nisu obilježene akciznim markicama UIO, mogu dodatno narušiti zdravlje građana, jer je riječ o proizvodima za koje ne postoji nikakva informacija o porijeklu, te se ne zna šta je sastav ovih proizvoda.\nGrađani bilo koju informaciju o utaji indirektnih poreza i nezakonitom prometovanju robe, posebno duvanskih prerađevina, mogu da prijave na otvorenu liniju 080 02 06 07.\nIz Uprave su istakli da je u posljednjih nekoliko godina, zbog značajanog povećanja poreskog opterećenja na duvan i cigarete, evidentiran pad broja izdatih markica, ali, nažalost, nije došlo do smanjenja pušenja u BiH, već je porasla vrijednost takozvanog crnog tržišta.\nIz UIO su podsjetili da su prihodi od indirektnih poreza od najvećeg značaja za ukupnu fiskalnu stabilnost cijele BiH.\n"Novcem prikupljenim od indirektnih poreza u najvećoj mjeri se finansiraju zdravstvo, školstvo, putna infrastruktura, razna socijalna davanja i slično. Samo u prošloj 2019. godini UIO je prikupila gotovo osam milijardi KM prihoda od indirektnih poreza", navodi se u saopštenju Uprave.\nIstaknuto je da svaki oblik nezakonite trgovine treba da bude otkriven, prijavljen i sankcionisan jer, osim izbjegavanja plaćanja poreza i obaveza, nezakonitom trgovinom se stvara i nelojalna konkurencija svim urednim poreskim obveznicima koji posluju potpuno poštujući zakonske obaveze.\nUIO BiH "Stop švercu"\nTegeltija: Vrijeme je da Srbin bude direktor UIO BiH


DARKO IMAO UDES VRAĆAJUĆI SE SA SLAVLJA Menadžer pevača: "Imali smo naporan vikend, moguće da je samo bio umoran"\nDarko Lazić, koji je rano jutros teško povređen u saobraćajnoj nesreći kod Pećinaca, u trenutku udesa vraćao se sa jednog privatnog slavlja.\nPevač Darko Lazić nalazi se na odeljenju intenzivne nege u KBC "Zemun", gde će mu uskoro biti operisana butna kost koja je polomljena.\n- Zvale su mnoge Darkove kolege, muzičari njegovi s kojima radi i menadžeri iz "Granda", svi su zabrinuti. Udes se dogodio na ulazu u njegovo selo Brestač, on se vraćao kući. Još ne znam koji su uzroci nesreće, policija radi na tome. Ne znam da li je bio pod dejstvom alkohola, ali to je sada najmanje bitno. To može svakome da se desi, nema veze sa tim da li je pio ili ne, i trezan čovek može da ima udes. Moguće je da je samo bio umoran pa je zaspao, imali smo naporan vikend, bili smo u Švajcarskoj i Nemačkoj - kaže za "Blic" Darkov prijatelj i menadžer Miljan Vračević.\n- Najvažnije je sada da on bude dobro, lekari kažu da povrede nisu naivne, ali da se nadaju najboljem. Na vezi sam sa Darkovom porodicom sve vreme - rekao je Miljan.\nOn je dodao i da Darko sinoć nije bio na nastupu, već je pomenutom slavlju prisustvovao kao gost. Više detalja o tome pročitajte na Pulsonline.rs.\nVIDEO: Snimak sa mesta mesreće u kojoj je povređen Darko Lazić


Novi Pazar - Dozvola za izgradnju mosta na Jaliji dobijena, radovi za par dana!\nIako je nastavak izgradnje mosta u novopazarskom naselju Jalija najavljen za 1.avgust ove godine, radovi još uvek nisu počeli. Razlog kašnjenja, kako kaže gradski arhitekta u lokalnoj samoupravi Novog Pazara Elvir Hamidović, je nova dozvola za izgradnju koja je tek danas dobijena, pa se početak izgradnje mosta prema njegovim rečima očekuje vrlo brzo.\nGradski arhitekta Elvir Hamidović kaže za Glas Sanžaka da je danas prosleđen dopis preduzeću “Putevi Srbije” kao i da su se stekli uslovi za nastavak izgradnje mosta u novopazarskom naselju Jalija.\n“Dobijena je nova građevinska dozvola i projekat tako da će radovi na mostu početi vrlo brzo.Uz postojeći projekat mosta, institut “Jaroslav Černi” uradio je i projekat rekonstrukcije dela rečnog korita , od novog mosta uzvodno nekih 100 metara. Tu rekostrukciju će finasirati JP “Putvi Srbije”,kazao je Hamidović.\nPočetkom juna ove godine od JP “Putevi Srbije”dobili smo pisani odgovor gde je između ostalog rečeno da će izgradnja mosta u novopazarskom naselju Jalija biti nastavljena 1.avgusta ove godine. U istom odgovoru je navedeno da obzirom na projektnu vrednost, izmene projektne dokumentacije u delu radova na regulaciji korita reke Raške, nije potrebna nova javna nabavka, već će radovi biti nastavljeni sa već odabranim izvođačem radova AD Novi Pazar – put.


Izvor: Plus online arhiva vesti 09.05.2019 - Naslovi.net\nVideo Lavirint: Kako proći ulicom Djure Jakšića od udarnih rupa i velikih voda kada se sruče potoci sa brda!?\nPlus online 09.05.2019\nDvoumio sam se da li se vratim u stara vremena , neću da kažem “dobra” i ožvim sećanja na jedno radijsko delo koje je “živelo” u skoro svakom domu gde tadašnji radio na 95,8 ulazio bez kucanja . Emisija “U lavirintu” nadmašila je sva… »\nŠesta godina uspešne međunarodne saradnje – Učenici i profesori iz Skoplja u poseti Gimnaziji Pirot\nUčenici i profesori Gimnazije Pirot od 8. do 12. maja domaćini su učenicima i profesorima Gimnazije „Orce Nikolov“ iz Skoplja. Ove dve škole sarađuju već nekoliko godina s obzirom da imaju dvojezična odeljenja. Danas je gostima priređen prijem… »\nPredškolci likovnom radionicom obeležili Dan Evrope. Julija Petrović, autorka najboljeg crteža nagradjena tablet uredjajem\nPovodom Dana Evrope, 9. maja, u Narodnoj biblioteci Pirot, u EU kutku, danas je organizovana likovna radionica na kojoj su deca iz Vrtića “Čika Jova Zmaj” crtala zastave zemalja EU. Radionicu je pratila izložba knjiga evropskih pisaca i razgovor o… »\n09.05.2019 Plus online, kategorije


Utakmicu u dvorani Jantarnji posmatralo je 1.300 gledalaca, a sudili su Aleksandar Pjasecki iz Belorusije i Hajle Kraft iz Nemačke.\nTrijumf protiv Turske ostvaren je u čudnom meču, u kome su izabranice Zorana Terzića kvalitetom, ali i borbenošću stigle do tri boda. Početak je bio sjajan, ali je zatim usledio pad u igri i izjednačenje Turkinja. U trećem setu je viđena ponovo odlična igra Srbije, da bi u četvrtom setu Turska imala devet poena viška sredinom seta, a zatim i dve vezane set lopte, ali je trijumf ipak pripao našim odbojkašicama posle velikog preokreta.\nPodsetimo, posle tri poraza na prvom turniru Gran prija, selektor Zoran Terzić, Maja Ognjenović, Jelena Nikolić, Milena Rašić, Brankica Mihajlović, Jovana Stevanović, Silvija Popović i Tijana Bošković priključile su se nacionalnoj selekciji, a iz Bangkoka su im pridodati i Bojana Živković, Marta Drpa, Suzana Ćebić, Maja Savić, Brižitka Molnar, Tijana Malešević i Bjanka Buša.\nSrbija će u 2. kolu, u subotu od 19 časova i 10 minuta, igrati protiv Rusije, a u nedelju, 12. jula, u poslednjem, 3. kolu protiv SAD od 16.40.


Počelo zatvaranje "Džungle" kod Kalea\nGrupa migranata čeka da se registruje u centru za obradu podataka u izbegličkom kampu nazvanom "džungla".\nFrancuske vlasti u ponedeljak su počele sa uklanjanjem izbjegličkog kampa kraj Kalea, gdje su već niz godina smještene hiljade izbjeglih koji pokušavaju da se domognu Velike Britanije. Vlasti se nadaju da će kamp biti uklonjen za tri dana, dok je za izbjegle planiran smještaj širom Francuske...\nPočelo je uklanjanje kampa "Džungla" kraj francuskog grada Kalea, akcija kojoj su u nedelju uveče prethodili nemiri u kampu, izazvani neizvjesnošću izbjeglih za sudbinu kakvu im priprema Francuska.\nMedjutim, prema tvrdnji Pariza, za izbjegle, njih gotovo 7 hiljada, je širom zemlje predvidjen smještaj na 450 lokacija, turističkih sela, pansiona, sa mogućnošću da traže azil u Franncuskoj. Vlasti Velike Britanije su već tokom vikenda počele sa transferom neke od 1300 djece u tu zemlju, djece koja su u kampu bila bez svojih porodica, ali je taj proces danas zaustavlen na zahtjev Francuske.\nPut novih destinacija imigranata, koji većinom dolaze iz Sudana, Eritreje, Sirije, Avganistana, već je otišlo oko 60 autobusa sa 1200 izbjeglih gdje će im biti data mogućnost da apliciraju za status azilanata ili da čekaju na deoprtaciju.\nKamp kod Kalea već odavno je postao simbol evropske nemoći da riješi izbjegličku dramu i postao je priča o nepostojanju volje i solidarnosti medju evropskim članicama da odgovore na ovaj humanitarni izazov...\nOstalo je da se vidi kako će proteći operacija njegovog uklanjanja I rješavanja pitanja za hiljade stanovnika “džungle” – minister unutrašnjih poslova Francuske tvrdi da se sve odvija po planu i da će cijela akcija, koja bi treba da bude dovršena do srijede, biti provedena u sladu sa francuskim standardima. Sa druge strane, već se brojne zajednice širom Francuske, gdje je planiran smještaj izbjeglih, bune zbog činjenice da će ih ugostiti, a desničarski Nacionalni Front otvoreno poziva na otpor i širi strah od imigranata medju lokalnim stanovništvom. Izbjeglički kamp kod Kalea do sredine ove sedmice možda više neće postojati ali je sigurno da će izbjeglička avantura u Francuskoj potrajati još neko vrijeme...


Ovo je čovjek koji je razvio Fajzer vakcinu - BIGportal.ba\n12 Decembra, 2020 12 Decembra, 2020 07577\nUgura Sahina, tvorca vakcine protiv korone koju su razvile kompanije Fajzer i Biontek, zovu i “milijarderom iz blata”, a on nikada nije krio svoje migrantsko poreklo…\nMeđutim, mediji koji su obavili “fekt čeking” otkrili su da na virlnoj fotografiji podeljenoj na stotine hiljada puta jeste migrantska porodica iz Turske, ali da dečak u žutom nije Sahin, već anonimni mehaničar iz Nemačke.\nКoristeći obrnuto pretraživanje, mediji su pronašli viralnu fotografiju na nekoliko sajtova povezanih sa umetnošću. Otkriveno je da je bila deo kolekcije “Turci u Nemačkoj 1979“ jedne nemačke umetnice. Ova slika je takođe dostupna u kolekciji fotografija muzeja umetnosti Harvard, Ali nigde nisu otkriveni predmeti fotografije.\nTurski sajt za proveru činjenica Tejit pronašao je tvit koji je u avgustu ove godine objavila “DiasporaTurk”, mrežna zajednica posvećena prikupljanju i dokumentovanju priča u vezi sa turskim imigrantima u Evropi.\nOni su otkrili da je viralna fotografija snimljena u Diseldorfu u Nemačkoj, a stupili su u kontakt i sa jednim od unuka bračnog para sa slike. Porodica je iz Aksaraja u Turskoj. Otac je došao u Nemačku 1965. godine, a deceniju kasnije u Diseldorf je doveo suprugu i četvoro dece. Slika je snimljena nedelju dana nakon što su se preselili u novi dom, a dečak u žutoj majici je odrastao i postao mehaničar. Prema “Njujork Tajmsu”, porodica Sahin dolazi iz Iskenderuna u Turskoj.\n“Uprkos svim postignućima nije se promenio, oduvek je bio skroman i pristupačan”, kazao je Matias Kromajer, član kompanije koja novčano podržava “Biontek” i dodao da je normalno videti Sahina da na sastanke dolazi u farmerkama, sa rancem i kacigom za biciklu.\nSahin je vrlo rano shvatio da ga interesuje nauka, kako je sam rekao kada mu je 2019. dodeljena iranska nagrada za nauku “Mustafa“. Sa četiri godine se sa majkom preselio u Keln, gde je njegov otac radio kao gastarbajter u fabrici “Ford“. Nakon završene srednje škole studirao je medicinu na Univerzitetu u Kelnu. Tu se zainteresovao za ljudski imuni sistem.\nNjegova supruga Ozlem Tureči takođe je članica upravnog odbora u kompaniji. Ona je ćerka turskog lekara koji je takođe iz Turske došao u Nemačku. Ovaj bračni par ušao je u biznis 2001. godine kada su osnovali firmu “Ganymed Pharmaceuticals” kako bi mogli da razviju antitela protiv karcinoma.\nOva firma prodata je 2016. godine japanskom “Astelasu” za 1,4 milijarde dolara, a Sahin i Tureči su zajedničkim snagama 2008. godine osnovali “Bajontek” sa ciljem postizanja šireg raspona alata za imunoterapiju u borbi protiv karcinoma.\nSredinom januara firma je pokrenula projekat “Lajtspid” kako bi u rekordnom roku došla do vakcine protiv korone, a u tome je i uspela. Njihova pobeda osvanula je u medijima širom sveta, a na naslovnim stranama nemačke štampe predstavljena je kao “priča o migrantskom uspehu”.


Schrack Technik: SCHRACK & Tilezza concept room\nSinergija koja stvara kvalitet\nKrajem maja 2018 godine, nakon višemesečnih ozbiljnih priprema, otvoren je novi izložbeni salon u Beogradu koji svojim izgledom i ponudom ni malo ne zaostaje za svetskim trendovima. Saradnja kompanija Tilezza, Schrack Technik i još par drugih kompanija dovele su do toga da beograđani ali i svi drugi posetioci naše prstonice dobiju salon keramike vrhunskog kvaliteta u ambijentu kakav naš grad zaslužuje.\nSmešten u Krunskoj ulici, u objektu koji podseća na one koje smo često viđali u raznim filmovima i serijama sa centrom zbivanja na Manhattan-u, salon je osmišljen tako da investitorima i projektantima u svakom momentu ponudi ono što je najnovije i najkvalitetnije iz oblasti keramičkih pločica za spoljnu i unutrašnju upotrebu. Kompanija Schrack Technik je svoju ulogu u ovom konceptu ostvarila u domenu dekorativnog i tehničkog osvetljenja prostora i time dočarala ambijent tematski osmišljenih segmenata izložbenog prostora.\nUkoliko želite vrhunski kvalitet za kompletno opremanje Vašeg prostora, posetite Tilezza izložbeni salon u Krunskoj broj 90 u Beogradu gde će Vas ljubazno osoblje salona sprovesti kroz magični svet keramike, osvetljenja i enterijera uopšte.\nDo tada, pogledajte galeriju slika sa otvaranja salona:


Кларк би на место злочина - Јадовно 1941. - КУЛТУРА СЈЕЋАЊА\nObjavljeno: 12 juna, 2012\nKlark bi na mesto zločina\nNekadašnji komandant NATO snaga tokom bombardovanja SRJ Vesli Klark zatražio od prištinskih vlasti licencu za istraživanje rezervi uglja od kojih bi se kasnije proizvodila sintetička nafta. Klark je sada rukovodilac kanadske energetske korporacije „Eviditi“.\nPenzionisani američki general Vesli Klark, koji je bio komandant snaga NATO tokom bombardovanja SRJ, zatražio je od prištinskih vlasti licencu za istraživanje rezervi uglja od kojih bi se proizvodila sintetička nafta.\nKlark, sada rukovodilac kanadske energetske korporacije „Eviditi“, želi licencu da bi izvršio istraživanja u zapadnom delu Kosova kako bi utvrdio količine uglja u tom delu koje bi se kasnije pretvorile u sintetičku naftu, piše portal „Jeta ne Kosove“.\nSeljvete Grajčevci, iz kosovske Nezavisne komisije za rudnike i minerale, kaže da se komisija susrela sa predstavnicima kompanije na Kosovu nakon što je „Enviditi“ zatražila licencu, ali da dalji postupak shodno zakonskim propisima treba da ostvari kosovska vlada.\nSavetnik ministra za ekonomski razvoj Kosova, Gzim Badžaku je za pomenuti portal rekao da su informisani o zahtevu, ali da će se ovaj, kao i svi zahtevi slične prirode, razmotriti u skladu sa zakonskim procedurama i da će biti povrgnuti procesu tendera.\nPrimenom manje poznatih tehnika procesa podzemne gasifikacije uglja i gasa pretvorenog u tečnost kompanija „Enviditi“ se nada da će proizvoditi do 100.000 barela nafte na dan, ili 15 miliona litara, što će u roku od šest do sedam godina učiniti da Kosovo ispuni svoje potrebe za naftom i gorivima za avione.\nSintetička nafta se može koristiti za proizvodnju struje, veštačkih đubriva i proizvodnju plastike, a gorivo bi se moglo takođe upotrebiti za startovanje ratnih aviona, što je uspešno ostvareno u američkim Vazduhoplovnim snagama.


Macura: Čemu lupanje gluposti po svaku cenu?\nIzvor: B92, 01.Dec.2020, 19:47\nČemu lupanje gluposti po svaku cenu, pita danas Tatjana Macura iz Stranke moderne Srbije osvrćući se na neke komentare političkih protivnika aktuelnih vlasti.\nKonkretno - povodom izgradnje nove kovid bolnice u Batajnici, uz opasku da se na taj način rizikuje da se bude "lovac" na banalne greške.\nŠiriti neistine o tome dokle se stiglo sa radovima u novoj bolnici u trenutku kada u postojeće kovid bolnice nema gde "igla da padne" može jedino da škodi pacijentima, >> Pročitaj celu vest na sajtu B92 << koji će tu uskoro biti smešteni, prokomentarisala je Tatjana Macura iz Stranke moderne Srbije komentare poput onih da nova kovid bolnica u Batajnici još nije završena, iako je početak decembra najavljivan kao rok za njenu izgradnju.\nRanije danas potpredsednica Stranke slobode i pravde Marinika Tepić objavila je na Fejsbuku da radovi u Batajnici još nisu blizu kraja.\n"Ljudi koji su juče bili tamo šalju dokaze da na prozorima još nema stakla. Na ulazu u Intenzivnu ni stepenica. Pa, kako će sutra uvesti pacijente?", navela je Tepićeva, uz nekoliko fotografija.\n"Pitam se kome u našoj državi najviše koristi lupanje gluposti po svaku cenu...", napisala je Macura na svom Fejsbuku, uz opasku da je pored nove bolnice na Batajničkom drumu prolazila svaki dan do zatvaranja tog dela puta, zbog završetka radova, te da je, kaže, od samog početka "bilo jasno da će se radovi na njoj završiti najmanje u roku".\n"Kada u postojeće kovid bolnice nema gde igla da padne, širiti neistine o tome dokle se stiglo sa radovima u novoj bolnici može jedino da škodi pacijentima koji će tu uskoro biti smešteni, tako da im stvara dodatni strah i stres od pomisli da će ih neko spakovati u 'vilu promaja", navela je Macura.\nKako kaže, šta god politički protivnici mislili o ljudima na vlasti, "najblaže rečeno", sumanuto je napadati izgradnju nove bolnice ili, recimo, novog puta.\nNavela je i da nju brine, na primer, ko će u novim bolnicama da radi.\n"Zgrada k''o zgrada će da nikne i da se opremi u roku, pre roka, malo posle, nebitno...zgrada će biti. Nama nedostaju medicinari koji moraju biti mnogo bolje motivisani da bi ostali ovde, da ne odu negde preko", smatra Macura.\nI jedno i drugo, navodi, zavisi od određivanja prioriteta u budžetu, što, dodaje, svakako jeste izgradnja bolnica, kao i podizanje plata medicinarima, ali ne i nabavka polovnih tenkova ili podizanje broja zaposlenih u "već preglomaznoj državnoj administraciji".\n"Ne napadajte one poteze od kojih naše društvo i naša država imaju neupitnu korist, a posebno ne one koji se tiču borbe sa ovim surovim, opasnim i nepredvidivim virusom. Na kraju, neće zgradu bolnice ili put neko spakovati u kofer i poneti sa sobom kada jednog dana ode sa vlasti...", zaključila je Macura.


BICIKLISTI IZ FRANCUSKE OBIŠLI ZNAMENITOSTI U NOVOM GRADU – Novosti Plus\nGrupa od 30 biciklista iz Francuske posjetila je Novi Grad u okviru biciklističke ture kroz BiH, te obišla znamenitosti i upoznala kulturu i istoriju ovog kraja, rekao je direktor opštinske Turističke organizacije Nebojša Todić.\nOn je istakao da je Turistička organizacija juče bila domaćin biciklistima, te da su bili zainteresovani za sve segmente života.\nPrema njegovim riječima, ova posjeta je dogovorena na sajmu turizma održanom u aprilu u Banjaluci sa predstavnicima francuske Federacije cikloturizma, koji su organizatori ove prve biciklističke rute kroz BiH.\nTodić je naveo da je biciklistička tura u BiH počela 3. septembra, a gosti iz Francuske jutros su otišli prema Bihaću, dok sutra nastavljaju put prema Plitvičkim jezerima.\nObilazak će biti završen u subotu, 14. septembra, kad će otputovati avionom iz Tuzle, odakle je ruta i počela.\n← USPJEŠNA SEZONA U VOĆARSTVU\nBANJ BUS VOZI I U OKTOBRU →


Golf sa pogonom na sve točkove slavi dvadesetogodišnjicu - Automagazin\nKasnije je u VW Passat Syncro ugrađena dosta jednostavnija koncepcija pogona na sve točkove, koja je primenjena na Volkwagen Transporteru 1985. godine. Tajna sistema bila je u višelamelastoj viskoznoj spojnici. Sistem je bio automatski (bez mogućnosti da vozač određuje raspodelu snage po osovinama) i snaga na zadnje točkove stizala je deleći obrtni moment sa prednje osovine, što znači da je po potrebi bilo moguće da se 100% obrtnog momenta prenese na zadnju osovinu.Sličan sistem korišćen je i na Golfu treće generacije, kao i u Volkswagen Transporteru T4. Karijera viskoznih prenosnika obrtnog momenta trajala je sve do početka korišćenja elektronskih sistema stabilnosti, a sa njima je došao i novi naziv, 4MOTION, koji se nalazi na Golfu, Passatu, Sharanu, Multivanu, Caravelleu a Transporteru. Ovde je primenjen elektronski sistem upravljive lamele koju proizvodi švedska firma HALDEX. Goran Sarić - Automagazin


Počela sjednica: Poslanici RS raspravljaju o Rezoluciji o žrtvama fašizma | MONDOBA\npocelo skupsinsko zasjedanje NSRS\n6. July, 10:42\nPočela sjednica: Poslanici RS raspravljaju o Rezoluciji o žrtvama fašizma 0 Podijeli Podijeli na facebook Podijeli na twitter Podijeli na viber Pošalji na mail\n01.06.2020. / 11:17 11:20\nAutori mondo.ba Brankica Spasenić 01.06.2020. / 11:17 11:20\nPosebna sjednica Narodne skupštine RS o Rezoluciji o poštovanju žrtava fašističkog režima i pokreta, počela je danas u Banjaluci.\nSkupštinsko zasjedanje se, zbog epidemiološke situacije izazvane virusom korona, održava u zgradi Vladi Republike Srpske.\nZakazivanje posebne sjednice zatražila je jedna trećina narodnih poslanika koji traže da se raspravlja o spomenutoj rezoluciji , koju je nedavno usvojio Predstavnički dom Parlamentarne skupštine BiH.\nZahtjev za održavanje posebne sjednice Narodne skupštine Republike Srpske potpisali su poslanici klubova SNSD, DNS, DEMOS, SPS, Ujedinjene Srpske, NDP, poslaničke grupe Socijalističke partije i dva nezavisna poslanika. Opozicija je bila protiv posebne sjednice parlamenta Srpske o navedenoj temi.\nU obrazloženju se navodi da je „neprihvatljiv i sam naziv Rezolucije, jer kvalifikuje fašističke režime i pokrete kao agresore, a ne Nezavisnu Državu Hrvatsku, koja je zvanično provodila sistematsko iseljavanje, pokrštavanje i ubijanje Srba“. Od Narodne skupština Republike Srpske se tražimo da zauzme stav po ovom pitanju, značajnom za Republiku Srpsku i srpski narod u cjelini.\nIgor Žunić, šef Kluba SNSD-a kazao je tokom obraćanja na početku zasjedanja da se ne smije dozvoliti revizija istorije kroz političke institucije BiH.\n- Ne smijemo dozvoliti reviziju istorije kroz političke institucije BiH. Nekolicina poslanika iz RS dala je saglasnost na sramno prekrajanje istorije, vrijeđanje žrtava rata i svih onih koji sud ali doprinos u borbi za osobođenje našeg naroda protiv najvećeg zla koje nas je zadesilo u 20. vijeku. NSRS i institucije RS imaju obavezu da čuvaju uspomene na žrtve srpskog naroda i obavezuju sve predstavnike iz RS da u svojim aktivnostima njeguju istinu njeguju isitnu i antifašističke vrijednosti srpskog naroda. NSRS treba da odbaci rezoluciju i zauzme jedinstven stav i usvoji zaključke koji će biti opšte obavezujući za sve institucije i građane RS. Molim vas danas, sve zajedno, da vodimo konstruktvinu raspravu i ne otvaramo druge teme, te da na ovoj značajnoj sjednici dođemo do zajedničkih stavova. Nemojte da falsifikujemo istoriju zbog dnevno- političkih potreba - kazao je Žunić.\nPredsjednik NSRS Nedeljko Čubrilović je, u uvodnom obraćanju, kazao da onaj ko se bavi javnim poslovima u RS, nije naivan da ne razumije sadržaj spomenute rezolucije.\n- Ne raspravmo o namjerama , nego onome što je crno na bijelo u formi rezolucije pred nama. Rezolucija PD PSBiH je nepotreban politilki dokument i nije ga trebalo usvajati iz više razloga. Iako ju je usvojio samo jedan dom, a nadam se da je Dom naroda PS BiH neće ni razmatrati i iako je na snazi manje od 10 -15 dana, izazvala je već sukobe, podjele i razdode kako u BiH, još više u RS. To me kao predsjednika NSRS vrijeđa i boli - istakao je Čubrilović.\nOn je dodao da donosioci spomenute “dolijevaju ulje na vatru i poslije je gase benzinom”.\n-Uvjerena sam da je rezolucija nepotrebna, naročito iz perspektive RS. RS i NSRS su 22. oktobra 2015. donijeli Deklaraciju o genocidu NDH tokom Drugog svjetskog rata. Prevedena je na sedam svjetskih jezika i rečeno je sve što se trebalo i moglo reći u jednom aktu, o genocidu u NDH i stradanju našeg srpskog naroda - rekao je Čubrilović.\nČubrilović je zamolio sve za sabornost, toleranciju, posvećenost istini i pravdi.\nZatražio je i da se usvoji stav u kojem NSRS, ne samo jasno deklariše političku volju da ova rezlolucija nije izbalansiran politički dokument, nego i da donese zaključak kojim preporučuje svim poslanicima i strankama iz RS koji imaju predstavnikena bh. nivou, da odbace rezoluciju i predlože PS BiH da usvoje deklaraciju koju je donijela ranije NSRS.\nSkupština RS NSRS zasjedanje sjednica poslanici


Analize pokazuju da su najbitniji faktori zbog kojih udarac krize u Srbiji neće biti toliko jak upravo oni zbog kojih naša ekonomija u ovom trenutku nije jača. Praktično, to što nemamo jak turistički sektor, poput Grčke ili Hrvatske, zatim činjenica da poljoprivreda čini značajan deo srpskog BDP-a, da nismo izvozno otvoreni poput mnogih zemalja i da imamo takav standard kakav imamo, odgovor je na pitanje koje ovih dana postavljaju mnogi građani slušajući kako ćemo bolje proći od jedne Nemačke.\nKako je MMF naveo u nedavno objavljenim ekonomskim projekcijama za ovu i naredne dve godine, Srbiju očekuje pad ekonomskih aktivnosti u ovoj godini od 3 procenta, što je značajno niže nego u drugim zemljama Evrope. Nemcima se, recimo, predviđa pad od 7 odsto, Španiji 8, a Italiji čak 9,1 odsto. I Hrvatska će završiti godinu sa padom od 9 odsto, takođe i Crna Gora, Francuska će pasti oko 5 procenata...\nIvan Nikolić iz Ekonomskog instituta smatra da je jedan od faktora zbog kojih bi srpska privreda mogla da prođe bolje od drugih bolja polazna osnova nego ranije, u smislu uravnoteženije ekonomije i aktivnije ekonomske politike.\n"Ušli smo u ovu krizu sa suficitom i nekim pristojnim nivoom zaduženosti, kao i niskim udelom kratkoročnog duga", pojašnjava sagovornik "Blic Biznisa".\nIpak, kako kaže, ima tu još toga.\nNa primer, Nikolić smatra da je bitan faktor koji utiče na otpornost srpske ekonomije u korona krizi struktura naše privrede koja se, za razliku od zemalja koje će biti drastično pogođene krizom, ne oslanja toliko na uslužno-servisni sektor.\n"Turizam, ugostiteljstvo, hotelijerstvo nisu toliko zastupljeni u našoj ekonomiji, pa čak i šire shvaćene usluge poput kreativnih industrija ili zabave. Sve to je jako izraženo u zapadnim ekonomijama. Posebno je tu bitan turizam, koji je jako značajan u Hrvatskoj, Grčkoj, ostalim mediteranskim zemljama, gde taj pad neće moći da se kompenzuje i veliko je pitanje kada će se oporaviti. Mislim da će pretrpeti značajne strukturne promene", smatra naš sagovornik.\nNivo ekonomske otvorenosti\n"Malo je ekonomija u Evropi koje su otvorenije, odnosno malo onih koje u robnoj razmeni imaju veći udeo izvoza od Srbije. Tu su se stvari bitno promenile u odnosu na period pre 2012. godine. Izvoz robe i usluga je više nego udvostručen i sada čini više od 50 odsto našeg BDP-a. Veći udeo imaju možda Češka i Slovenija", ističe Nikolić.\nVisok udeo poljoprivrede u BDP-u\nUčešće poljoprivredne proizvodnje u BDP-u Srbije tokom poslednjih godina kreće se između 6 i 7 procenata, što je duplo više nego u nekim novim članicama EU iz centralne i istočne Evrope. Poljoprivreda u evropskim zemljama koje se karakterišu visokoproduktivnom proizvodnjom, kao što su Holandija, Danska ili Francuska, učestvuje sa manje od 2 procenta u BDP-u.\n"Srbija ima visok udeo poljoprivrede u BDP-u, i to jeste jedan od faktora. Nijedna zemlja u EU, osim možda Rumunije, nema veći udeo poljoprivrede u bruto domaćem proizvodu od 3 do 4 odsto", kaže Ivan Nikolić.\nTako je ova grana privrede, koja više zavisi od vremenskih prilika nego od globalne ekonomije, jedan od pluseva u našem krajnjem bilansu.\nIako ekonomski rezultati poslednjih godina pokazuju pozitivan smer srpske privrede, životni standard građana ipak još uvek nije na nivou razvijenih zemalja Zapadne Evrope. I to je jedan od razloga zbog kojih ćemo kroz korona krizu možda proći sa manje ogrebotina od ekonomija evrozone.\nSa ovim ocenama slaže se i ekonomista Aleksandar Stevanović. On u razgovoru za "Blic Biznis" zaključuje da su razlozi našeg dosadašnjeg zaostajanja sada praktično razlozi našeg manjeg pada.\n"Nizak udeo turizma je jedan od njih, jer naši turistički radnici jesu značajno pogođeni, ali ukupno učešće ovog sektora u celokupnoj privredi nije prevelik. Drugo, imamo veliki udeo poljoprivrede koja je i dalje nedovoljno produktivna, ali postoji i čini značajan deo naše privrede", ističe Stevanović i dodaje da je treći faktor to što smo mi zemlja koja još nije mnogo otvorena.\n"Zbir uvoza i izvoza je tek nešto malo veći od našeg ukupnog BDP-a. Samim tim, zbog veće okrenutosti i gledanja na sopstveno tržište manji je udar koji ćemo pretrpeti nego da smo više vezani za zemlje Evrozone", ističe naš sagovornik.\nSPOLJNI RIZICI JOŠ NE UGROŽAVAJU SRPSKU PRIVREDU Evo koji su glavni izazovi za dalji rast


U Rusiji se osniva nova niskotarifna avio-kompanija „Citrus“ - 23.09.2021, Sputnik Srbija\nU Rusiji se osniva nova niskotarifna avio-kompanija „Citrus“\nAvio-kompanija S7 namerava da osnuje novu niskotarifnu avio-kompaniju „Citrus“ (Citrus) koja će započeti sa letovima na leto sledeće godine. 23.09.2021, Sputnik Srbija\nIstiče se da će novi avio-prevoznik biti usredsređen na direktne međuregionalne letove, prvenstveno u centralnoj Rusiji, zaobilazeći Moskvu i Moskovsku oblast.Avio-park nove niskotarifne kompanije u potpunosti će činiti novi avioni „Erbas A320neo“. Već je potpisan preliminarni sporazum o isporuci prva četiri aviona. U prve tri godine kompanija namerava da kupuje po šest do osam letelica godišnje. Pretpostavlja se da će vozni park do 2024. godine brojati više od 20 aviona.Kompanija očekuje da će promet putnika u prvoj godini biti oko milion ljudi, a nakon dve godine taj broj će dostići šest, sedam miliona. S7 Grup je najveći privatni avio-kosmički holding u Rusiji.\nekonomija, rusija, avio-saobraćaj, rusija – ekonomija\n© Sputnik / Kirill KallinikovAvion kompanije S7 u Moskvi\nAvio-kompanija S7 namerava da osnuje novu niskotarifnu avio-kompaniju „Citrus“ (Citrus) koja će započeti sa letovima na leto sledeće godine.\n„Naziv odražava cilj avio-kompanije, a to je povezivanje ruskih gradova (Cities of Russia), a takođe nudi putnicima pozitivno iskustvo putovanja“, navodi se u saopštenju kompanije S7.\nIstiče se da će novi avio-prevoznik biti usredsređen na direktne međuregionalne letove, prvenstveno u centralnoj Rusiji, zaobilazeći Moskvu i Moskovsku oblast.\nAvio-park nove niskotarifne kompanije u potpunosti će činiti novi avioni „Erbas A320neo“. Već je potpisan preliminarni sporazum o isporuci prva četiri aviona. U prve tri godine kompanija namerava da kupuje po šest do osam letelica godišnje. Pretpostavlja se da će vozni park do 2024. godine brojati više od 20 aviona.\nKompanija očekuje da će promet putnika u prvoj godini biti oko milion ljudi, a nakon dve godine taj broj će dostići šest, sedam miliona.\nProdaja karata započeće na proleće 2022. godine, a kompanija planira da počne sa prvim letovima u julu 2022. godine.\nS7 Grup je najveći privatni avio-kosmički holding u Rusiji.\n30 Novembar 2020, 22:46


Dan online - Regioni: Oprema za bolju prognozu - 2017-04-20\nRegioni DONACIJA EPCG HIDROMETEOROLOŠKOM ZAVODU CRNE GORE Oprema za bolju prognozu\nNikšić- Elektroprivreda Crne Gore uručila je juče Zavodu za meteorologiju i seizmologiju Crne Gore opremu vrijednu četiri hiljade eura, koja se sastoji od tri notbuka i dvije radne stanice. Ta informaciono -tehnološka oprema, rekao je na jučerašnjoj konferenciji za novinare direktor Zavoda Luka Mitrović, pomoći će im za još kvalitetniju i pouzdaniju prognozu i sigurniju obradu meteorološkog i hidrološkog materijala koji dobijaju iz mrežnih stanica.\n-Bez savremene opreme ne meže se kvalitetno odgovoriti izazovima, a mi s ponosom možemo da kažemo da naši prognostičari daju kvalitetne prognoze. Planiramo da na ovoj opremi instaliramo i najnovije verzije grafičkog softvera za vizuelizaciju meteoroloških produkata METVIEW(metvju) i donirana oprema će nam omogućiti dodatne računarske resurse za testiranje, razvoj i onlajn pristup svim aplikacijama za operativno održavanje, rekao je Mitrović, dodajući da je modernizacija Zavoda počela prije desetak godina, a da su nedavno\nod koreanske vlade dobili donaciju za hidrografski sektor.\nEPCG je kompanija koja koristi vodne resurse u Crnoj Gori, pa su im podaci koje dobijaju od Zavoda od izuzetnog značaja za realizaciju projekata. Mihailo Gluščević direktor Direkcije EPCG za informaciono komunikacione tehnologije, istakao je da kompanija i Zavod oduvijek imaju veoma dobru saradnju.\n-Redovni izvještaji i tačne meteorološke prognoze od nemjerljivog su značaja za kompaniju i omogućavaju nam optimalno korišćenje hidroenergetskih potencijala, kazao je on.\nPredstavnik Direkcije EPCG za razvoj i inženjering Nikola Vukotić istakao je da zaposleni u Zavodu rade s velikom energijom, te da su inostrani stručnjaci njihove podatke dosad pozitivno ocjenjivali.B.B.


Grenellov Shenzhen raspršuje snove o razgraničenju | Spor Kosova i Srbije | Al Jazeera Balkans\nTeško da diplomata ranga Richarda Grenella može sebi dozvoliti takav lapsus, piše autorEPA\nPredlog Richarda Grenella, specijalnog izaslanika američkog predsednika Donalda Trumpa za pregovore između Beograda i Prištine, o formiranju mini Shenzhen zone, uneo je dosta zabune na Balkanu. Radi se o novom predlogu, a ne o već postojećoj ideji "mini Schengena" o kojoj je predsednik Srbije Aleksandar Vučić govorio u drugoj polovini prošle godine i koju je Grenell čak i pohvalio u novembru.\nIako je Grenellova izjava na pojedinim portalima završila kao "mini Schengen", brzo je prepravljena i sve je glasnije krenulo da se govori o "mini Shenzhenu". Kao što je Al Jazeera već pisala, Shenzhen je specijalna ekonomska zona koja je formirana 1980. godine u Kini.\nOva zona predstavljala je rezultat odluke kineskih vlasti da počnu da eksperimentišu sa kapitalističkom privredom. U to vreme, još uvek zatvorena Kina, sa snažnom centralnom privredom u državnom vlasništvu pokreće eksperiment sa Shenzhenom kako bi privukla strane investitore, učila od stranih menadžera i privukla tehnologiju. Zone poput Shenzhena bile su pod posebnom upravom, imale su poseban pravni i ekonomski status i imale su posebnu ulogu u sprovođenju politike "jedna zemlja, dva sistema".\nUpravo zbog toga profesorka ekonomije na beogradskom Fakultetu političkih nauka, Dragana Mitrović ubeđena je da Grenell nije mislio na Shenzhen kada je govorio o ekonomskim odnosima Beograda i Prištine, već na Schengen o kojem je govorio Vučić. Ona je u izjavi za jedan portal dodala da je veoma slično na engleskom jeziku reći Schengen i Shenzhen i da je zbog toga sigurna da je Grenell mislio na već postojeći predlog o mini Schengenu.\nRealno gledano, teško da diplomata ranga Richarda Grenella može sebi da dozvoli ovakvu vrstu lapsusa.\nNa šta je mislio Grenell?\nI dok u Srbiji postoje ljudi koji veruju da je Grenell ipak mislio na mini Schengen, kosovski ministar pravde pravde Selim Selimi jasno pravi razliku između ova dva pojma. Po njemu, Vlada Kosova nije spremna da razgovara o mini Schengenu, ali mini Shenzhen je već nešto drugo. Kako je on rekao, "Shenzhen je poput Maršalovog plana".\nPo Grenellovoj zamisli, mini Shenzhen zona bi u velikoj meri relaksirala napetu situaciju između naroda Srbije i Kosova, jer bi se radilo o ekonomskom napretku koga su željni mladi i u Srbiji i na Kosovu. Nastavkom logičkog niza, sa većom ekonomskom saradnjom i razmenom, bez ikakvih barijera, narodi bi počeli bolje da žive i lakše bi rešili političke tenzije.\nDok i dalje ne znamo šta je to konkretno mislio Grenell, kada je govorio o mini Shenzhen zoni, ideja o mini Schengenu je veoma bliska predsedniku Vučiću. U razgovoru za nemački Spiegel novembra prošle godine, on je pričao i o ideji "mini Schengena", rekavši da balkanske zemlje ne žele da ih velike države EU omalovažavaju ili okrenu jedne protiv drugih. Ideju regionalnog povezivanja nazvao je "najboljim što se desilo u regionu u poslednjih 30 godina". Po Vučiću, taj mini Schengen bi od ovog dela Evrope napravio model kakav je prisustan u Skandinaviji. "Možemo postati evropska mašina privrednog rasta", rekao je tada.\nDo trenutka kada je Grenell aktuelizovao ovu priču niko se više nije bavio pitanjem mini Schengena. Još interesantnije je da, dok je o tome govorio Vučić, retko koja zemlja na Balkanu bila voljna da podrži tu ideju. Ta tema tek nije bila zanimljiva Prištini. U Beogradu, koji je za sada bez zvaničnog komentara, veruju da je u pitanju manevar administracije u Washingtonu ne bi li se pridobio Vučić, jer je njegova ideja o bescarinskoj zoni sada apdejtovana Grenellovom izjavom o mini Shenzhen zoni.\nPredsednik Srbije voli kada dobije pohvalu za nešto što uradi ili predloži i to diplomate sigurno znaju. Jasno je i njima da sa Vučićem moraju da nađu dodirnu tačku, a da je sve ostalo formalnost.\nTačka na priče o razmjeni teritorija\nOno što je glavno pitanje odnosi se na to da li ovakav stav američke administracije predstavlja i definitivno stavljanje tačke na priče o razmeni teritorija, odnosno o razgraničenju Srbije i Kosova.\nIzjava koju je Grenell dao definitivno može da predstavlja potvrdu priče koju je lansirao nešto ranije u kojoj je naglasio da ideja o razgraničenju nije ideja američkog predsednika Trumpa, već njegovog bivšeg savetnika Johna Boltona. Ideja o razgraničenju pojavila se na opšte iznenađenje Evropske unije u jednom trenutku kada je pre tri godine pregovarački proces bio doveden do tačke posle koje je trebalo da usledi finaliziranje dogovora. I onda je, odjednom, kao grom iz vedrog neba, pred Evropljane bačena ta koska o razgraničenju. Jedan ambasador u Beograd je posebno naglasio da je Vučić saveznika za razgraničenje našao u kosovskom predsedniku Hashimu Tachiju.\nTa ideja nije dobro prihvaćena ni u Beogradu, ni u Prištini, a o Briselu da i ne govorimo. Upravo zbog te činjenice je i protumačena kao mera uz koju se dobija na vremenu da Vučić i Thaci završe svoje unutardržavne probleme.\nPre nekoliko dana Vučić je bio u Moskvi. Svašta nešto je napričao da je razgovarao sa Putinom, ali ono što je kao stenogram objavio Putinov kabinet više je ličio na kurtoazni razgovor nego na bilo kakav ozbiljniju priču između dva predsednika. Grenellova ideja je usledila posle tog razgovora i teško da će Vučić imati priliku da sa njim razmeni još koju reč tim povodom. Njegov problem je u tome što od Rusije nikada nije dobio konkretnu ideju šta i kako raditi, a nadao se, već samo da je Rusija spremna da podrži svaki dogovor koje dve strane postignu.\nPropao je još jedna plan Vučića, koji se takođe, ticao njegove važnosti. U prvi mah objavljena informacija i to u New York Timesu kako će se videti sa Trumpom raspršila se poput sapunice i ugledna novina je dan kasnije morala da demantuje samu sebe. U ovom trenutku je dug put do Trumpa, taman koliko je i taj Shenzhen udaljen od Beograda i Prištine.\nTrump očigledno nema nameru da se susreće sa nekim ukoliko nema šta da se potpiše. Čak ni potpisivanje sporazuma o formiranju mini Shenzhen zone nije nešto čime bi se zadovoljio američki predsednik. Nemojmo, na kraju, da smetnemo sa uma da su Beograd i Priština već potpisivali neke sporazume koji još nisu primenjeni. Grenell je već to konstatovao, a njemu sigurno nije do igre sa balkanskim šefovima.


Programerski poduhvati bez programiranja | HelloWorld.rs\nICT Hub u saradnji sa kompanijama IBM i Ingram Micro, organizuje događaj tokom kog će prisutni imati priliku da saznaju šta se sve može uraditi čak iako nemate izražene Data Science veštine. Interaktivno predavanje će se održati u utorak, 21. maja, sa početkom u 18:30 časova, u beogradskom Playground-u.\nPredavanje je namenjeno vama ukoliko biste voleli da “dešifrujete” poslovno znanje sakriveno u podacima iz svojih baza ili sa Interneta ili želite da ga iskoristite za kreiranje sopstvenog Machine Learning modela za novu i inovativnu aplikaciju, ali se ne razumete dovoljno u statistiku, niti programske jezike kao što su Python, R, Scala.\nPredavač Branko Tadić, rukovodilac IBM Cloud tehničkog tima za jugoistočnu Evropu, će vas provesti kroz konkretan primer, korak po korak, uz korišćenje IBM Watson Studio cloud platforme, ali bez potrebe za znanjem iz oblasti programiranja. Branko radi za IBM preko deset godina i sertifikovani je IBM Level 2 ekspert za prodaju. Njegov fokus je poslovni razvoj u okviru portfolija IBM Cloud projekata, što između ostalog uključuje i kognitivne Watson servise. Veoma je uključen u IBM inicijative koje su vezane za IoT, kako kroz teorijsko znanje, tako i kroz demonstrirano praktično iskustvo na projektima iz oblasti industrijske automatizacije.\nVidećete kako se, krenuvši od slobodno dostupnih podataka vodećeg online loans provajdera, mogu rekonstruisati pravila i kriterijumi koje oni koriste u odobravanju online kredita, ali i kako se na osnovu tih pravila može jednostavno kreirati model koji u konkretnom slučaju može dati odgovor na pitanja da li treba odobriti zahtev za kredit i da li je onda moguće predvideti dalju zaradu. Takođe ćete moći da vidite i kako se model može testirati u odnosu na predrasude (AI bias) i kako se iste mogu eliminisati iz modela.\nPošto programiranje više nije prepreka, prijavite svoj dolazak na ovo besplatno predavanje putem sledeće forme.


U Srbiji je u poslednja 24 sata evidentirano još 6.051 pozitivan na koronavirus, a preminulo je još 56 građana. Testirana su 19,482 građana, a na respiratorima je 278 pacijenata. *** U Srbiji je juče evidentirano još 6.424 slučaja koronavirusa, a umrlo je još 50 osoba.\nBatajnica: U kovid bolnicu dnevno uđe od 70 do 100 pacijenata\nKovid bolnica u Batajnici dnevno primi između 70 i 100 pacijenata, a na intenzivnoj nezi je 90 ljudi, kazala je pomoćnica direktora te zdravstvene ustanove Jelena Veličković. Ona je za RTS rekla da je juče u kovid bolnici bilo 816 pacijenata, a da se kod mlađih osoba sve češće ...\nU kovid bolnici u Batajnici svakog dana između 70 i 100 prijema…\nKovid bolnica u Batajnici dnevno primi između 70 i 100 pacijenata, a na intenzivnoj nezi je 90 ljudi, kazala je pomoćnica direktora te zdravstvene ustanove Jelena Veličković. Ona je za RTS rekla da je juče u kovid bolnici bilo 816 pacijenata, a da se kod mladjih osoba sve češće ...\nBEOGRAD – Kovid bolnica u Batajnici dnevno primi izmedju 70 i 100 pacijenata, a na intenzivnoj nezi je 90 ljudi, kazala je pomoćnica direktora te zdravstvene ustanove Jelena Veličković. Ona je za RTS rekla da je ;juče u kovid bolnici bilo 816 pacijenata, a da se kod mladjih ...\nBEOGRAD - Kovid bolnica u Batajnici dnevno primi izmedju 70 i 100 pacijenata, a na intenzivnoj nezi je 90 ljudi, kazala je pomoćnica direktora te zdravstvene ustanove Jelena Veličković. Ona je za RTS rekla da je juče u kovid bolnici bilo 816 pacijenata, a da se kod mladjih osoba ...\n'KLINIČKA SLIKA SE STALNO MENJA!' Direktorka iz Batajnice opisala kako virus napada mlade - DELTA SOJ JE NIKAD ...\nDelta soj korona virusa u novom talasu napada sve mlađe, navodi zamenica direktora Batajnice dr Jelena Veličković. Svaki ispražnjeni krevet u kovid bolnici Batajnica brzo se popuni, jer dnevno prime čak i do stotinu bolesnika od kojih je mnogima odmah potrebna intenzivna nega, ...\nDelta soj korona virusa u novom talasu napada sve mlađe, navodi zamenica direktora Batajnice dr Jelena Veličković Svaki ispražnjeni krevet u kovid bolnici Batajnica brzo se popuni, jer dnevno prime čak i do stotinu bolesnika od kojih je mnogima odmah potrebna intenzivna nega, ...


Preminuo nekadašnji reprezentativac Mrdaković\nPolicija je saopštila da je sportista u svom stanu izvršio samoubistvo vatrenim oružjem. Rođeni Nišlija, Miljan Mrdaković je posle omladinske škole u Radničkom karijeru nastavio u Partizanu. Igrao je za više domaćih i stranih klubova, a 2008. godine je bio deo reprezentacije koja je nastupila na Olimpijskim igrama u Pekingu.\nFoto: Twitter/FK Partizan\nMiljan Mrdaković, bivši reprezentativac i fudbaler više domaćih i stranih klubova preminuo je u Beogradu u 38. godini života. Policija je saopštila da je sportista u svom stanu izvršio samoubistvo vatrenim oružjem.\nRođeni Nišlija, Mrdaković je posle omladinske škole u Radničkom karijeru nastavio u Partizanu. Igrao je za više domaćih i stranih klubova, internacionalnu karijeru je počeo već sa 16 godina transferom u Anderleht. U Srbiji je najuspešniji bio tokom igranja za OFK Beograd, gde je samo u prvom mandatu na 32 utakmice postigao 20 golova. Igrao je još i za Gent, Salcburg, Makabi, nekoliko kiparskih ekipa, ali i u dva kluba u Kini.\nMiljan Mrdaković je bio deo reprezentacije koja je 2008. godine nastupila na Olimpijskim igrama u Pekingu.\nPre nego što je okončao profesionalnu igračku karijeru ukupno je na 318 utakmica uspeo 119 puta da se upiše u strelce.


Stojanov se ne predaje - Sa Zvezdom kao sa Partizanom? - Sportske.net\nStojanov se ne predaje - Sa Zvezdom kao sa Partizanom?\nGolman Ludogoreca veruje da njegov tim i dalje ima realne šanse za plasman u poslednje kolo kvalifikacija za Ligu šampiona.\nDa li neko od igrača ''minira'' Tomića? Evo šta kaže Iliev!Iliev doveo 9 pojačanja, koliko ih je Tomić iskoristio na startu sezone?Mihajlović vraća nadu ''Grobarima''Iliev priznaje: ''Pogrešio sam kada sam pričao o bombama!''Epilog sastanka u Partizanu: ''Šta reći''?!\nIako i sam svestan da je sinoćnjih 2:2 veoma nepovoljan rezultat za njegov Ludogorec pred revanš sa Zvezdom na prepunoj ''Marakani'', iskusni čuvar mreže bugarskog šampiona veruje u ukupni trijumf svog tima i plasman u dalje takmičenje.\nU prilog tome, on se prisetio i uspeha koje je Ludogorec prethodnih sezona imao protiv Zvezdinog najvećeg rivala, Partizana, očigledno smatrajući da je današnji tim Zvezde na nivou onog koji su crno-beli tada imali.\n''Znamo da neće biti lako u Srbiji, ali smo i sa Partizanom remizirali kod kuće, a onda i prošli. Nadam se će Zvezdu ovaj rezultat opustiti, neka misle srpski fudbaleri da su se plasirali dalje. Verujem da ćemo ispraviti stvari", izjavio je Stojanov.\nPodsetimo, Ludogorec je proteklih godina dva puta bio uspešniji od Partizana, ali posle sinoćnje utakmice u Razgradu, utisak je da je došlo vreme da se taj njihov niz protiv naših klubova konačno prekine.


U saopštenju se precizira da se broj požara na celoj teritoriji Kosova smanjuje, dok "ozbiljna pretnja i dalje ostaje požar koji je izbio 29. jula u Nacionalnom parku Prokletije, lokacija Štupelj, gde se interveniše bez prekida, ali su vremenski uslovi i izrazito neprikladan teren otežali i ne retko onemogućili reagovanje sa zemlje".\n"Kao rezultat toga, AVS u koordinaciji sa Operativnim centrom Ministarstva unutrašnjih poslova zatražila je vazdušnu podršku od KFOR -a i kao rezultat ove saradnje stavljena su na raspolaganje za podršku iz vazduha dva helikoptera, sa mogućnošću da se obezbedi i treći helikopter"; kaže se u saopštenju.\nKako se navodi, zbog jakog vetra situacija se pogoršava, jer se onemogućava intervencija sa zemlje. U drugim regionima Kosova i Metohije situacija je relativno stabilna zahvaljujući angažovanju profesionalnih vatrogasnih i spasilačkih jedinica, kapacitetu i podršci Bezbednosnih snaga Kosova, policije, i KFOR-a iz vazduha, prenosi Objektiv.\nIzgorela srpska farma\nU Plemetini kod Obilića danas oko 13 sati izbio je požar na farmi koja je u vlasništvu meštanina Bobana Božića.\nVatra je uhvatila pomoćne objekte i štalu za prihranu stoke, a požar pokušavaju da lokalizuju tri ekipe vatrogasnih službi, kojima gašenje ometa jak vetar, piše Kosovo onlajn.\nPožar u Plemetini - izgorela srpska farma\nBrzom intervencijom vlasnika i meštana Plemetine iz štale je spaseno 47 grla muznih krava, telad, konji i ostala stoka.\nKuća Božića nije ugrožena kao ni ostale kuće u blizini.\nUzrok požara nije poznat, kazali su za Kosovo onlajn meštani Plemetine.\nPrva žrtva požara\nIz Kosovske policije je saopšteno da je juče muškarac iz Novosela u opštini Mališevo, od posledica gušenja izazvanog požarom preminuo, prenosi Reporteri.\n- Do smrtnog ishoda je došlo usled gušenja dimom, kada je žrtva ušla u štalu, koja je bila zahvaćena požarom - navode iz poliocije.\nIdentitet muškarca za sada nije poznat, njegovo beživotno telo je odvezeno u Centar za porodičnu medicinu u Mališevu, gde je smrt konstatovao je medicinski tim.


Vlasnik FK PAOK Ivan Savidis posetio je u sredu 7. avgusta 2019.godine FK Partizan gde su ga u prijateljskoj poseti dočekali generalni direktor FK Partizan g.Miloš Vazura i bivši sportski direktor Ivica Iliev.\nPodsetimo, on je ostao upamćen u svetskoj javnosti kada je prilikom meča PAOK - AEK ušao na teren noseći pišolj:\nPAOK president Ivan Savvidis invades Greek match appearing to carry a gun\nNakon ovog mahanja pištoljem pred našim Aleksandrom Prijovićem, koji je tada bio napadač solunski crno-belih određena mu je trogodišnja zabrana po kojoj ne može da bude u fudbalu.\nU višesatnoj poseti u Humskoj otvorena su mnogobrojna pitanja o budućoj zajedničkoj saradnji dva bratska kluba, razvoju i razmeni u okviru omladinske škole, prvog tima FK Partizan i FK PAOK kao i svim kapacitetima koje poseduju oba šampionska kluba.\nPORTUGALCI BAŠ ZAGRIZLI ZA PARTIZANOVOG FUDBALERA Pavlović ide u Benfiku za 5,5 miliona evra\nPRED PARTIZAN - MALATJA Milošević: Najbitnija UTAKMICA do decembra\n‘Za nas kao klub je od izuzetne važnosti, a ujedno i velika čast što nas je danas posetio g.Ivan Savdis vlasnik bratskog kluba iz Soluna FK PAOK.\nIvan Savidis u poseti Partizanu\nPOMOĆ DRŽAVE Jelenić: Partizan je dobio DUPLO VIŠE NOVCA nego što je tražio\nPrijateljstvo dva kluba je poznato od davnina i drago mi je da smo i na ovaj način nastavili da gajimo tradiciju i dobre odnose koji postoje decenijama. Tokom današnje posete pokrenute su mnoge teme i ideje o zajedničkoj saradnji od prijateljske utakmice, saradnje u okviru mlađih kategorija, prvog tima i dr.\nSADA I ZVANIČNO! Iskusni centar POTPISAO za Partizan\nPARTIZAN - MALATJA Golgeter crno-belih: „Bog će nas nagraditi”\nSavidis će i sutra biti u Beogradu gde će bodriti Partizan u utakmici sa ekipom Malatije, dok im ja lično kao i svi u Partizanu želimo pobedu nad ekipom Ajaksa u revanš utakmici koja se igra sledeće nedelje-istakao je Miloš Vazura.\nAFERA "GAZDIN PIŠTOLJ" Grčka vlada do daljnjeg prekinula fudbalsko prvenstvo zbog haosa u Solunu\n"Rat" za grčku titulu: PAOK-u poništen gol, predsednik kluba sa PIŠTOLJEM NA TERENU? /FOTO/ /VIDEO/\nAFERA "GAZDIN PIŠTOLJ" Prijovićev PAOK bez titule, Savidisu trogodišnja suspenzijaO OVOME BRUJI GRČKA Prijović i saigrači na proslavi nosili MASKE sa likom gazde koji je sa PIŠTOLJEM ULETEO NA TEREN /FOTO/\nRIGOROZNA KAZNA ZA PAOK! Crno-beli plaćaju drakonski ceh zbog GLUPOSTI svog gazde, Olimpijakos SLAVI TITULU!\nSNAŽNA EKSPLOZIJA U MADRIDU Jedna zgrada uništena, ima povređenih (VIDEO)


Pevač je preminuo je 16. juna u bolnici nakon duge i opake bolesti sa kojom se borio punih 20 godina\n21.06.2021. - 13:05h Autor: Kurir\nNovica Zdravković sahranjen je danas u 12 časova na Centralnom Beogradskom groblju.\nSahrani su prisustvovala njegova porodica, supruga Jelena, sin Dušan kao i mnogobrojni prijatelji ali i kolege sa estrade. Porodica je želela da popularnog pevača isprati mirno, bez velik medijske pompe i gužve.\nPopularni pevač preminuo je 16. juna uveče u bolnici nakon duge i opake bolesti sa kojom se borio. Folker je skoro 2 decenije lečio kancer bešike ali je nažalost bolest bila uporna i nije uspeo da se izbori sa njom iako je imao operaciju prošle godine.


Aleksandar Vučić, Priboj\nKako je kazala, kucali su na mnoga vrata, kako bi rešili problem, ali bezuspešno.\n- Atlagiću, ne interesuje me da ćete da izađete na teren, to me ne zanima, zanima me da rešite problem. Rešite problem da ljudi ne moraju da plaćaju ponovo, i to odmah. Neka ljudi kažu u čemu je problem - rekao je Vučić.\nDISCIPLINSKI POSTUPAK NIJE JEDINA SANKCIJA Vučić o ljudima koji su u Priboju pevali nacionalističke i ratnohuškačke pesme: Neće samo biti KAŽNJENI\nNakon objašnjenja problema, Vučić je rekao "Zlatibore, daj mi Anu (Brnabić) na vezu.\n- Sad ćemo to da rešimo. To ste ranije trebali da javite Dejane, jel ste pitali ministarstvo. Atlagiću, što to niste rešili? Do koga je stiglo Atlagiću, kakvo Kraljevo - rekao je Vučić.\nŽena koja se požalila na problem, rekla je da se vratila u Sjeverin, da je pet godina radila uz pomoć komšija Srba, ali da njena kuća nije jedina koja je u mraku. Vučić je na to rekao, "rešićemo danas, i videćemo da vratimo deo novca".\n12.1.2022. - Priboj\n- Ana, imam jednu molbu za tebe. U okviru programa podrške povratka Bošnjaka u pribojsku opštinu, molim vas da sutra na Vladi donesete odluku da ne moraju da plaćaju dodatne nadoknade. Mali to je to trošak, a razgovaraću ja sa Atlagićem. Važi. Zdravo - rekao je Vučić.\nDOGOVORENA PODŠKA REPUBLICI SRPSKOJ Vučić se sastao sa Dodikom: Prva zajednička sednica nove Vlade Srbije biće u Banja Luci (FOTO)\n17:15 "BRISEL NASTAVLJA PODRŠKU SRBIJI" Varhelji: Očekujemo usklađivanje sa restriktivnim merama protiv Rusije\n17:13 Šolc iz Davosa: "Rusija NEĆE DOBITI RAT ni diktirati uslove mira"


Merkel i Šolc odbacili poziv za povećanje javne potrošnje\nTanjug 18. novembra 2019. 17:12\nBERLIN – Nemačka kancelarka Angela Merkel i ministar finansija Olaf Šolc odbacili su danas poziv nemačkog udruženja industrijalaca BDI i sindikata DGB da odustanu od svoje uravnotežene budžetske politike i povećaju investicije.\nMerkel je, nakon sednice vlade, rekla novinarima da politika „pozitivne nule“ (black zero), odnosno bez novih zaduživanja države, ostaje vodeći princip jer je vlada i dalje u stanju da generiše rast, prenosi agencija Rojters.\nŠolc je poručio da je vlada već povećala javna ulaganja na rekordne nivoe.\nNemačko udruženje industrijalaca BDI i sindikat DGB pozvali su ranije danas vladu u Berlinu da preispita svoje budžetske prioritete i da značajno poveća javne investicije kako bi se najveća evropska ekonomija pripremila za budući rast.\nGastarbajteri plaćaju porez na zaradu u inostranstvu\nNova LED rasveta štedeće više od 75.000 evra godišnje\nBajden: Podaci o zaposljavanju turobni,pomoć sada i u januar\nPlanule akcije Alfa plama za 26,7 miliona dinara\nVlada Srbije donela Uredbu o pomoći turističkoj privredi i…\nVlada SRB izdvojila 1.980.000.000 dinara za podršku turizmu…\nI drugi će se otvoriti tebi ako se ti njima otvoriš, i drugi će se zatvoriti pred tobom ako se ti zatvoriš pred njima.\nMušarif-ed-Din Saadi, persijski pesnik i pripovedač (umro 1291)\nVrati se Crnogorac sa poslovnog puta, ugleda ženu s drugim čovekom u krevetu i vikne:\n- A viđi budale, čini tuđi pos'a!!!


STSI - Integrirani tehnički servisi - Održavanje\nOdržavanje postrojenja i opreme je aktivnost koja se provodi s ciljem omogućavanja nesmetanog kontinuiranog rada opreme i postrojenja, a time i kontinuiranog odvijanja proizvodnog procesa.\nKvalitetno održavanje podrazumijeva poznavanje opreme i postrojenja kao i procesa održavanja. STSI održava rafinerijska postrojenja, naftno-plinska postrojenja, benzinske postaje, kompresorske stanice i plinovode, platforme na moru, te bušaća i remontna postrojenja.\nSTSI pruža ukupnu uslugu održavanja koja objedinjava poslove održavanja strojarske opreme, elektroenergetske opreme, sustava nadzora i upravljanja te instrumentacije i građevinskih objekata.\nAktivnosti održavanja koje STSI provodi uključuju trajni nadzor, periodičke preglede, korektivno održavanje stacionarne i rotacione opreme u ugroženim i neugroženim prostorima te održavanje procesne opreme, uređaja i instalacija.\nU sklopu održavanja benzinskih postaja STSI izvodi sanaciju postojećih podzemnih spremnika na način da se unutar postojećeg spremnika izradi „novi" dvostjenski spremnik primjenom DOPA metode. Radi se o ne destruktivnoj metodi koja obuhvaća izradu duple stjenke spremnika nanošenjem specijalnih materijala te ugradnju senzora za monitoring propuštanja spremnika. Sanacijom spremnika smanjuje se mogućnost neplaniranog istjecanja derivata, a ukoliko do toga i dođe, sustav senzora omogućuje brzu reakciju i saniranje štete. Produžuje se vijek trajanja spremnika, smanjuje se rizik od nenadanih propuštanja te se izbjegava dugotrajni postupak zamjene postojećih spremnika novima.


Beta 12. septembra 2019. 09:20\nDnevne novine na naslovnim stranama najviše pišu o poseti predsednika Češke Miloša Zemana Srbiji i o uticaju koji će smena Džona Boltona sa mesta savetnika za nacionalnu bezbednost SAD imati na mogućnost podele Kosova.\nALO – „Češka pokreće talas povlačenja priznanja Kosova u Evropi“, o poseti predsednika Češke Miloša Zemana Beogradu. „Tri i po godine nakon ubistva, Jelenin suprug pred sudijom“, počelo sudjenje za ubistvo pevačice Jelene Marjanović.\nBLIC – O rezultatima novog istraživanja javnog mnenja u tekstu „SNS i dalje ubedljiv, još samo tri liste preko cenzusa“. „Marjanović pred licem pravde“, počelo sudjenje za ubistvo pevačice Jelene Marjanović za koje je optužen njen suprug.\nVEČERNJE NOVOSTI – Pod naslovom „Priznanje Kosova ide na proveru“ o najavi češkog predsednika da će pred institucijama svoje zemlje pokrenuti pitanje povlačenja priznanja nezavisnosti Kosova. O uticaju smene Džona Boltona sa mesta savetnika za nacionalnu bezbednost SAD, na rešavanje pitanja Kosova u tekstu „Trampov otkaz Boltonu ne gasi opciju podele Kosova i Metohije“.\nDANAS – „Opozicija da raskrinkava zločinačku vlast Vučića i njegove klike“, kaže za list lider Nove stranke Zoran Živković. „Luksemburg platio put premijerkinoj partnerki“, predsednica Vlade Srbije u društvu svoje partnerke boravila u zvaničnoj poseti Luksemburgu.\nINFORMER – „Banda – šef policije i Čume kao braća rodjena“, bivši načelnik Uprave kriminalističke policije Rodoljub Milović sastao se sa Ljubišom Buhom čim je Buha izašao iz zatvora. „Zeman: Pokrenuću proceduru da Češka povuče priznanje Kosova!“, najavio češki predsednik Miloš Zeman.\nKURIR – Pod naslovom „Kosovo vode zločinci“, list prenosi izjave predsednika češke Miloša Zemana nakon susreta sa predsednikom Srbije Aleksadrom Vučićem u Beogradu. „Počelo sudjenje decenije“, o početku sudjenja za ubistvo pevačice Jelene Marjanović.\nPOLITIKA – Pod naslovom „Članovi DVT: Na rodjendanu tužioca bile su i sudije, ne poznajemo ostale goste“ o prisustvu osobe iz kriminogene sredine na proslavi rodjendana člana Državnog veća tužilaca. „Srpski vojnici na vežbi raketnih jedinica PVO u Rusiji“, pripadnici VS na poligonu Ašaluk u Astrahanskoj oblasti učestvuju u uvežbavanju posluga na sistemima S-400 i Pancir. „Zeman će ispitati mogućnost povlačenja priznanja Kosova“, o susretu predsednika Srbije i predsednika Češke.\nSRPSKI TELEGRAF – „Kako se Zoran branio za ubistvo Jelene“, počelo sudjenje za ubistvo pevačice Jelene Marjanović. „Kosovom vladaju zločinci“, rekao je predsednik Češke Miloš Zeman.\nSvetosavski bal u Nišu, prikupljena sredstva za NURDOR


Vlasnik NALOŽIO otpuštanje 600 radnika KAP, država "U ŠOKU"\nVlasnik kompanije Uniprom KAP Veselin Pejović naložio je otpuštanje 600 radnika KAP, saopšteno je iz te kompanije.\nPejović je ranije najavio ovu odluku na sjednici skupštinske Komisije za praćenje i kontrolu postupka privatizacije.\n“Kompanija Uniprom KAP i njen vlasnik, Veselin Pejović, poslali su službenom poštom stečajnom upravniku i Nebojša Dožiću dopis u kojem su potvrdili ono što je i najavljeno, a vezano za prekid radnog odnosa za 600 radnika u KAP koji inače imaju pravo na otpremninu”, poručili su iz te kompanije.\n“Takođe, kako politički poeni hoće preko naših leđa da se dobijaju, iznoseći neistine, u dodatku dostavljamo i potvrdu da smo na beloj listi poreskih obveznika. Nama ne moraju da se izvinjavaju zbog neistina, ali građanima bi trebalo“, poručuju u saopštenju.\nIz Uniproma navode da je u razvoj KAP do sada uloženo preko 100 miliona evra, a da bi godišnji izvoz trebalo da dostigne cifru između 200 i 250 miliona dolara.\nPodsetimo, Pejović je kazao da se na ovakav potez se odlučio zbog, kako je naveo, odnosa nove vlasti prema njegovoj kompaniji.\nVlada “ne pristaje na ucene”\nCrnogorsko Ministarstvo ekonomije saopštilo je da su iznenađeni najavom vlasnika Uniproma Veselina Pejovića da će da otpusti svih 600 radnika iz podgoričkog Kombinata alumijuma (KAP).\nEkonomski analitičari ukazuju da bi najavljeni otkazi i uzročno posledično gašenje KAP bili socijalna, ekonomska, a možda čak ekološka katastrofa velikih razmera po državu.\nKAP je u stečaju od jula 2013. godine, a radnici, kako se čulo na sednici Komisije, od tada nemaju pravo na godišnji odmor, beneficirani radni staž niti sistematske lekarske preglede.\nKombinatom je u prvoj godini stečaja upravljao državni Montenegro bonus, a poslednjih šest i po godina Uniprom biznismena Veselina Pejovića, koji je imovinu KAP kupio iz stečajne mase, ali stečajni postupak i dalje traje jer država nije rešila imovinske sporove.\nIz Ministarstva ekonomskog razvoja su kazali da prikupljaju informacije i detaljno sagledavaju novonastalu situaciju u KAP, navodeći da Vlada Crne Gore ulaže napore da svim privrednim subjektima omogući normalno poslovanje, ali “istovremeno ne pristaje na ucene bilo koje vrste”.\nUkoliko se zaista obistini odluka Pejovića o otpuštanju radnika, država bi morala da za otpremnine izdvoji najmanje deset miliona evra.\nTo je međutim najmanja šteta koju bi pretrpela ekonomija Crne Gore. KAP je najveći izvoznik i od njega u lancu proizvodnje zavise hiljade radnika.\nIzvor: CdM, Beta\nHrvatska novinarka odbrusila konobaru iz Srbije – početnik sa 2.700 EUR plate, pa gde to i...


Ovaj horoskopski znak će najviše uživati u ljubavi tokom zime! – NE LOMI MI SRCE\nOvaj horoskopski znak će najviše uživati u ljubavi tokom zime!\nNjih očekuje odličan period na emotivnom planu.\nLjude rođene u znaku Lava očekuje snažna ljubav, poslovni uspesi i koračanje putem sreće!\nDivan period na emotivnom planu – ako ste spremni da planirate zajedničku budućnost s partnerom, vreme je idealno. Pravi je trenutak da ljubav trijumfuje, da uživate u tome koliko je dobar osećaj voleti onoga ko te voli.\nPozitivan period za zaljubljene donosi dobre vesti i za one koji tek traže srodnu dušu.\nLjubavnu vezu tražićete na osnovu zrelosti i ozbiljnosti, a usamljena srca treba da se ovog proleća klone puke zabave. Ako ste imali porodičnih nesporazuma, vreme je da stavite tačku na njih i posvetite se budućnosti.\nOvo je verovatno najlepša ljubavna priča koju ste ikada čuli: Aleksandra i Nemanja zajedno su bili u inkubatoru, a dve decenije kasnije sudbina ih je ponovo spojila…


14.07.2021 / 12:13 Ostali sportovi - 35 UCI bodova\n- Ovo je do sada najduža utrka u mojoj karijeri i svakako da je to bio određeni izazov, međutim tokom čitave utrke sam se osjećala veoma dobro. Konkurencija je bila na zaista visokom nivou tako da smo na svakom brdu imali stalnu borbu i konstantan visok tempo. Ipak odluka da startam rezervisano i postepeno pojačavam intezitet pokazala se kao ispravna s obzirom na to da sam na zadnjem usponu koji je počeo nakon 100 kilometara utrke odvozila u jakom tempu koji suparnice nisu mogle ispratiti te sam napredovala za dvije pozicije i zauzela 6. mjesto - rekla je Lejla Tanović.\n- Lejla je pokazala da je njena forma u uzlaznoj putanji i da nas najbolja izdanja i rezultati tek očekuju. Utrku je odvozila izuzetno iskusno te zauzela sjajno šesto mjesto. Na usponima je nametala svoj tempo koji suparnice nisu mogle da isprate - rekao je Lejlin trener Amar Njemčević.


VojvodinaCafe - Biciklistička vožnja od Bele Crkve do ušća Nere u Dunav\nVest objavljena: 16.06.2019 13:30\n"Priključila sam se iz ličnih pobuda zato što sam biciklistkinja-entuzijastkinja. Radeći u srednjoj školi kao nastavnica engleskog jezika, mislim da nije loše da mi, prosvetni radnici, damo primer srednjoškolcima i mlađima da se upute stazama za zdrav život", rekla je ona i dodala da ju je pozitivno iznenadio veliki odziv biciklista i uprkos visokoj temperaturi.\nKako je naveo Milan Belobabić iz Aurore, jedan od ciljeva ovakve vožnje jeste upoznavanje meštana sa prirodnim lepotama Bele Crkve, ali i sa potencijalom za razvijanje eko-turizma.\n"Bela Crkva je jedna od najnerazvijenih opština u Srbiji, a naš jedini resurs su prirodne vrednosti. Nalazimo se na sto kilometara od Beograda, a to je dva miliona ljudi, što otvara bezgranične mogućnosti za razvoj eko-turizma, a samim tim i mogućnost da podignemo ovu našu posrnulu ekonomiju", pojasnio je on.\nPotencijala ima mnogo, dodaje on - tu su Banatske planine, obronci Karpata, zatim tri reke, Dunav, Karaš i Nera, kao i kanal Dunav-Tisa-Dunav i specijalni rezervat prirode Deliblatska peščara.\nUčesnik vožnje i član Planinarskog društva Karpati iz Bele Crkve Uglješa Kuželka naveo je da reka Nera jeste specifična jer je jedina planinska i jedina još uvek neobuzdana reka u Vojvodini. Proglašavanje dela njenog toka za predeo izuzetnih odlika bilo bi odlično polazište za razvoj eko-turizma, što se i videlo sa bicikla.\n"Ruta je odabrana jer je u jednom delu izgrađena biciklistička staza, a u drugom prati trasu prve pruge u Srbiji koja je išla ka selu Sokolovac. Reka Nera ovde meandrira, a plavne livade su od značaja za zaštitu gmizavaca i ptica. Bio je ovih tura, kako biciklističkih, tako i planinarskih. Nadamo se da je ovo jedna alka u nizu za zaštitu reke Nere i da će ovakve akcije doprineti da se poboljša svest građana i da se slika popravi", pojasnio je Kuželka.\nIpak, kako navodi Milan Belobabić, zbog nemara samih građana i dosadašnjih lokalnih vlasti prema prirodi, svi ovi potencijali nisu iskorišćeni u punoj meri. Sa druge strane, sa razvojem eko-turizma postojala bi mogućnost da stanovništvo koje masovno odlazi za okolne gradove i inostranstvo ostane.\nI jedna od najfrekventnijih biciklističkih trasa u Evropi, Eurovelo 6, koja spaja Atlantski okean i Crno more, prolazi kraj Bele Crkve, a otud i ideja da se predstavnici Aurore fokusiraju upravo na biciklistički turizam.\n"Tokom sezone, zvanični je podatak da 10.000 biciklista prođe ovuda na putu ka Crnom moru. Glavna želja nam je da postanemo resurs za biciklistički turizam – da biciklisti ostanu nekoliko dana, upoznaju se sa prirodom. Na posredan način ljudi mogu da zaštite prirodu jer će više brinuti o njoj kada im donosi prihod", zaključio je Belobabić.


Aktuelni predsednik Srbije Aleksandar Vučić i bivši kosovski premijer Avdulah Hoti prilikom potpisivanja Vašingtonskog sporazuma 4. septembra 2020. u Beloj kući, u prisustvu bivšeg američkog predsednika Donalda Trumpa\nDve verzije dokumenta od šesnaest tačaka, za kosovsku i srpsku stranu, pre godinu dana u Ovalnoj kancelariji Bele kuće, u prisustvu bivšeg američkog predsednika Donalda Trumpa, potpisali su aktuelni predsednik Srbije Aleksandar Vučić i bivši kosovski premijer Avdulah Hoti - tada glavni politički pregovarači dve strane.\nSAD očekuju da Kosovo i Srbija nastave da se pridržavaju obaveza Vašingtonskog sporazuma\nDogovor kojem je formalni posrednik bio Trump suštinski je omogućio Richard Grenell, njegov bivši izaslanik za dijalog Srbije i Kosova. Pristup bivše američke administracije, prema tvrdnjama njenih tadašnjih zvaničnika, rešavanju spora Kosova i Srbije bio je isključivo usredsređen na ekonomsku saradnju dve strane, koja bi naposletku, kako su očekivali, trebalo da doprinese približavanju u političkom smislu i konačno - postizanju sveobuhvatnog sporazuma o normalizaciji odnosa.\nVašingtonskom sporazumu, prethodila je kontroverza o navodnim tajnim razgovorima zvaničnika SAD, Kosova i Srbije o scenariju podele Kosova ili pak razmeni teritorija dve strane. Takve tvrdnje su američki zvaničnici, a pogotovo Grenell, žustro odbacivali.\nVašingtonski sporazum potpisan je posle dvodnevnih razgovora najviših predstavnika delegacija Kosova i Srbije u američkoj prestonici 3. i 4. septembra 2020. Bivši predsednik Trump označio ga je prekretnicom kojom je okončana, kako se izrazio, nasilna i tragična prošlost, kao i godine neuspešnih pregovora dve strane koje su u višedecenijskom sporu.


Predsjednik Srbije Tomislav Nikolić i premijer Aleksandar Vučić sastali su se u Beogradu sa predsjedavajućim Predsedništva BiH Mladenom Ivanićem.\nU razgovoru sa Ivanićem predsednik Nikolić je izjavio da će Srbija učiniti sve da građani BiH žive bolje.\nPredsjednik Srbije je istakao da će u isto vrijeme nastaviti da ostvaruje specijalne veze s Republikom Srpskom, predviđene Dejtonskim sporazumom.\nNikolić se danas sastao s Ivanićem u Beogradu, a kako prenosi pres služba predsednika, razgovarali su o budućim odnosima Srbije i BiH, očuvanju Republike Srpske i o Srbiji kao faktoru mira i stabilnosti u regionu.\nNikolić je naglasio potrebu za tim da cio region, zajedno s EU uloži dodatni napor da BiH ne bude izolovani dio Balkana, okrenut unutrašnjim sukobima, već da iskoristi povoljnost da u toj zemlji žive pripadnici tri naroda i privuče investitore iz cijelog sveta.\nIvanić je rekao da u BiH ima mnogo stvari s kojima tri naroda nisu saglasna i da je potrebno mnogo vremena da se to promijeni.\n„Nadam se da će u naredne četiri godine biti napravljen značajan korak u pravcu saradnje i kompromisa“ ,naglasio je Ivanić.\nIvanić je naveo da će se kao srpski član Predsjedništva BiH boriti za ravnopravnost srpskog naroda na prostoru cijele BiH, a da nikada neće ugroziti ravnopravnost bošnjačkog i hrvatskog naroda, niti građana koji su pripadnici manjina ili onih kojima nacionalna pripadnost nije bitna, navodi se u saopštenju.\nPremijer Srbije Aleksandar Vučić istakao je u razgovoru sa predsjedavajućim Predsjedništva Bosne i Hercegovine Mladenom Ivanićem da je očuvanje stabilnosti u cijelom regionu od suštinskog značaja i za Srbiju i za BiH.


OŠ "Kralj Milutin" u Gračanici (Foto Kim arhiva)\nKako se navodi, cilj ove akcije je da se bezbednost dece koja borave u tim ustanovama podigne na još viši nivo.\n"Do kraja februara oko 70 škola i vrtića u kojima borave deca u srpskim sredinama biće pokriveno kamerama sa savremenim sistemom video nadzora", ističe se u saopštenju.\nSvetlana Miladinov, pomoćnica direktora Kancelarije za Kosovo i Metohiju kazala je da se sa realizacijom opremanja ustanova video nadzorom počelo krajem prošle godine, a plan je da se do kraja narednog meseca svi objekti pokriju bezbednosnim kamerama.\n"Bezbednost na Kosovu i Metohiji je veliki izazov s kojim se gotovo svakodnevno suočava naš narod. Za nas nema značajnije dužnosti od toga da osiguramo bezbednost za našu decu. Zbog toga smo počeli sa realizacijom planiranih aktivnosti i dodatnog ulaganja u bezbednosne sisteme. Jedan spaseni dečji život, nema cenu", navela je Miladinov.\nKamerama sa sistemom video nadzora biće podjednako pokrivene obrazovne ustanove u srpskim sredinama na Kosovu severno i južno od Ibra. Do sada je video nadzor obezbeđen za škole i predškolske ustanove u Šilovu, Gnjilanu, Koretištu, Ponešu, Vrbovcu, Binaču, Ranilugu, Orahovcu, opštini Gora, Gračanici, Kosovu Polju, Ugljaru, Kosovskoj Mitrovici, Sočanici, Lešku...